## Zakon o sigurnosti prometa na cestama (pročišćeni tekst)

### NN 20/1991 (30.4.1991.), Zakon o sigurnosti prometa na cestama (pročišćeni tekst)

# ZAKONODAVNO-PRAVNA KOMISIJA SABORA REPUBLIKE HRVATSKE

Na temelju člana 50. Zakona o izmjenama i dopunama Zakona o sigurnosti
prometa na cestama ("Narodne novine", br 9/9l) Zakonodavno-pravna
komisija Sabora, na sjednici održanoj 20 ožujka l991. godine utvrdila je
pročišćeni tekst Zakona o sigurnosti prometa na cestama.

Pročišćeni tekst Zakona o sigurnosti prometa na cestama obuhvaća Zakon
o sigurnosti prometa na cestama ("Narodne novine", br. 20/90)
te njegove izmjene i dopune objavljene u "Narodnim novinama"
br. 9/91, u kojima je naznačeno vrijeme njihova stupanja na snagu.

Klasa: 340-08/90-Ol/06

Zagreb, 20. ožujka 1991

Predsjednik Zakonodavno-pravne komisije Sabora Republike Hrvatske

**Vice Vukojević, v. r.**

---

## ZAKON

### o sigurnosti prometa na cestama (pročišćeni tekst)

I. UVODNE ODREDBE

Članak 1.

Ovim se zakonom uređuju mjere za sigurnost prometa, uvjeti i pravila
za sudjelovanje u prometu vozila, vozača i drugih sudionika te druge mjere
za sprečavanje i otklanjanje opasnosti u prometu na cestama određene Zakonom
o osnovama sigurnosti prometa na cestama, ovim zakonom i propisima donesenim
na temelju tih zakona.

Skupština općine uređuje promet na području općine u skladu s odredbama
ovog zakona, Zakona o osnovama sigurnosti prometa na cestama i drugim propisima.

Članak 2.

Kontrolu i fizičko reguliranje prometa, kontrolu vozila, vozača i drugih
sudionika u prometu na cestama neposredno obavljaju ovlaštene službene
osobe unutarnjih poslova(Šu daljem tekstu: ovlaštene službene osobe).

Na području gdje se nalaze vojni objekti pri kretanju vojnih jedinica
i vozila promet na cestama mogu regulirati vojne osobe koje odredi nadležni
vojni organ, u opsegu i na naćin kojim se jamči sigurnost prometa.

Kontrolu parkiranja vozila na mjestima na kojima je parkiranje vremenski
ograničeno obavljaju organizacije određene odlukom skupštine općine.

Radnici organizacije iz stavka 3. ovog članka u obavljanju kontrole
parkiranja vozila dužni su nositi propisanu oznaku.

Ministar zaštite okoliša, prostornog uređenja i graditeljstva propisat
će oblik, sadržaj i naćin nošenja oznake ovlaštenih osoba iz stavka 4.
ovoga članka.

Članak 3.

Pojedini izrazi u ovom zakonu imaju značenje:

l. "radni stroj" je vozilo na motorni pogon, osim motornih
vozil, traktora, motokultivatora i bicikla s motorom koje je prvenstveno
namijenjeno za obavljanje određenih radova vlastitim uređajima i opremom
i koje prema konstrukcijskim osobinama ne može razvijati brzinu kretanja
veću od 30 km na sat (kombajn, valjak, grejder, kosilica, kopač rovova
i sl);

2. "motokultivator" je traktor s jednom ili dvije osovine
i pogonskim motorom do 12 kW;

3. "stajalište tramvaja" dio je površine ceste namijenjen
zaustavljanju tramvaja radi ulaska i izlaska putnika koji je obilježen
prometnim znakom;

4. "autobusno stajalište" dio je površine ceste namijenjen
zaustavljanju autobusa radi ulaska i izlaska putnika koji je obilježen
prometnim znakom;

5. "traktorski priključak" je zamjenjivo oruđe za vršenje
poljoprivrednih i ostalih radova koji vuče, gura ili nosi traktor.

Izrazi propisani Zakonom o prijevozu u cestovnom prometu analogno se
primjenjuju u ovom zakonu.

II. PRAVILA PROMETA

1. Uključivanje u promet

Članak 4.

Vozač autobusa ili teretnog motornog vozila, kada se vožnjom unatrag
uključuje u promet iz dvorišta, garaže ili druge površine, ako mu je vidik
zaklonjen ili mu je vidljivost znatno smanjena zbog vremenskih ili drugih
prilika, dužan je na mjestu na kojem se uključuje u promet postaviti sposobnu
osobu stariju od 14 godina, koja će podizanjem crvene zastavice ili crvene
tkanine dati znak sudionicima u prometu koji nailaze da se zaustave i tako
osigurati uključivanje u promet bez opasnosti.

Sudionici u prometu kojima je prema stavku 1. ovoga članka podignutom
crvenom zastavicom ili crvenom tkaninom dan znak da stanu dužni su se zaustaviti
i omogućiti siguran izlazak na cestu vozila koje se uključuje u promet.

Članak 5.

Pri uključivanju u promet sa zemljanog puta ili druge površine na cestu
vozač je dužan skinuti blato s vozila i s kolnika na koji je nanio blato.

2. Kretanje vozila po cesti

Članak 6.

Vozila koja se kreću sporije od tramvaja i drugih vozila koja se kreću
cestom po tramvajskim tračnicama ugrađenim uz rub kolnika moraju se kretati
na dovoljnom razmaku od tramvajskih tračnica da ne bi ometala kretanje
tramvaja i drugih vozila koja se kreću dijelom kolnika s ugrađenim tračnicama.

Kada se vozila kreću na način određen u stavku 1. ovoga članka, vozila
koja se kreću sporije pretječu se s njihove desne strane.

Članak 7.

Autobusi koji prevoze djecu i specijalna vozila koja prevoze opasne
tvari na prelazima ceste preko željezničke pruge u istoj razini koji se
nalaze na lokalnim cestama, ne smiju prelaziti preko željezničke pruge
ako nema uređaja za zatvaranje prometa ni uređaja za davanje znakova za
približavanje vlaka.

3. Zaustavljanje i parkiranje

Članak 8.

Skupština općine, gdje za to postoji potreba, odlukom će propisati zaustavljanje
i parkiranje invalidskih vozila u skladu s odredbama ovoga zakona i osigurati
prostor za parkiranje tih vozila.

Članak 9.

Ovlaštena službena osoba odredit će da se vozilo premjesti na drugo
mjesto ako je zaustavljeno ili parkirano;

1. na obilježenom pješačkom prijelazu;

2. na prijelazu ceste preko željezničke ili tramvajske pruge u razini;

3. na željezničkoj ili tramvajskoj pruzi ili u blizin tih pruga ako
se time sprečava promet vozila koja se kreću tračnicama, kao i na obilježenom
stajalištu tramvaja;

4. na raskršću:

5. u tunelu, na mostu, u podvožnjaku i na nadvožnjaku te na dijelu ceste
preko mosta i nadvožnjaka;

6. na dijelu ceste u blizini vrha prevoza i u zavoju gdje je preglednost
nedovoljna i gdje se vozilo ne bi moglo obići bez opasnosti;

7. na dijelu javne ceste gdje je širina slobodnog prolaza od zaustavljenog
ili parkiranog vozila do pune uzdužne crte na kolniku ili do suprotnog
ruba kolnika ili do neke zapreke na cesti manja od tri metra;

8. na mjestu na kojem vozilo zaklanja postavljeni prometni znak i1i
uređaj za davanje svjetlosnih prometnih znakova;

9. na biciklističkoj stazi ili na prijelazu biciklističke staze preko
kolnika;

10. iznad priključka na hidrant;

11. na obilježenom autobusnom stajalištu;

12. u pješačkoj zoni.

Ovlaštena službena osoba odredit će da se vozilo premjesti na drugo
mjesto i u svim drugim slučajevima kada je zaustavljeno ili parkirano na
mjestu na kojem ugrožava sigurnost prometa ili ometa normalan tok prometa.

Članak 10.

Pri određivanju da se vozilo premjesti na drugo mjesto u slučajevima
iz članka 9. stavka 2. ovoga zakona, ovlaštena službena osoba dužna je
voditi računa o okolnostima slučaja, a osobito da li i u kojoj mjeri zaustavljeno
ili parkirano vozilo ugrožava sigurnost ili ometa normalan tok prometa.

Članak 11.

Troškove premještanja vozila u slučajevima iz članka 9. ovoga zakona
snosi vlasnik odnosno korisnik vozila.

Visinu troškova premještanja vozila utvrđuje nadležni općinski organ
uprave.

Članak 12.

Vozač koji na cesti ostavi vozilo na motorni pogon bez nadzora mora
poduzeti sve potrebne mjere kojima se sprečava da neovlaštene osobe stave
vozilo u pokret, a naročito:

1. prekinuti rad motora i uzeti sa sobom ključ kojim se motor stavlja
u rad;

2. postaviti uređaj za osiguranje vozila od krađe u položaj kojim se
sprečava pokretanje vozila, ako vozilo mora imati takav uređaj;

3. zatvoriti sve prozore na kabini i karoseriji vozila;

4. zaključati brave na svim vratima vozila i ključeve uzeti sa sobom.

Članak 13.

Poduzeće ili druga pravna osoba koja je zbog radova na cesti ili iz
drugih razloga (odroni, klizišta, snježni zapusi i dr.) prinuđena organizirati
naizmjenično propuštanje vozila iz suprotnih smjerova jednim prometnim,
trakom, regulira ovo propuštanje postavljanjem privremenih uređaja za davanje
svjetlosnih prometnih znakova na krajnjim točkama dionice ceste na kojoj
se izvode radovi.

Ako je dionica ceste kraća i pregledna na čitavoj svojoj dužini, a radovi
kratko traju, naizmjenično propuštaju vozila mogu regulirati za to određene
osobe, i to naizmjeničnim dizanjem i spuštanjem crvene i zelene zastavice
ili postavljanjem crvene ili zelene ploče okruglog oblika ili davanjem
drugih znakova.

Ako se naizmjenično propuštanje vozila regulira pomoću crvene i zelene
zastavice, odnosno crvene ili zelene ploće, prolaz imaju vozila koja nailaze
na podignutu zelenu zastavicu odnosno postavljenu zelenu ploču. Vozila
koja nailaze na podignutu crvenu zastavicu odnosno postavljenu crvenu ploču
nemaju pravo prolaza.

4. Promet bicikla, bicikla s motorom i motocikla

Članak 14.

Biciklom i biciklom s motorom na cesti ne smije upravljati osoba koja
za to nije osposobljena ni osoba koja nije navršila 14 godina.

Biciklom na cesti smije upravljati dijete koje je navršilo sedam godina
ako ga prati osoba koja je navršila 16 godina.

Djeca koja su u školama osposobljena za upravljanje biciklom i za to
im je izdana potvrda smiju samostalno upravljati biciklom na cesti.

Članak 15.

U prometu na cesti biciklom i biciklom s motorom smije se vući prikolicu
s dva kotača pričvršćenu tako da je osigurana stabilnost vozila. Prikolica
ne smije biti šira od 80 cm ni teža s teretom od 20 kg, a na stražnjoj
strani mora imati dva katadioptera (reflektirajuće tvari) propisana za
priključno vozilo.

Na prikolicama iz stavka 1. ovoga članka i u tovarnorn sanduku tricikla
i tricikla s motorom ne smije se prevoziti osobe

Članak 16.

Na biciklu, biciklu s motorom, triciklu, triciklu s motorom i motociklu
ne smije se prevoziti predmete šire od 50 cm sa svake strane vozila.

Na prikolici bicila i bicikla s motorom ne smije se prevoziti predmete
šire od 80 cm.

Članak 17.

Vozač bicikla, bicikla s motorom, tricikla, tricikla s motorom i motocikla
ne smije prevoziti osobu koja je pod utjecajem alkohola.

5. Promet zaprežnih vozila

Članak 18.

Na magistralnoj i regionalnoj cesti zaprežnim vozilom ne smije upravljati
osoba koja nije navršila 16 godina, a na ostalim cestama osoba koja nije
navršila 10. godina

Članak 19.

Vozač zaprežnog vozila mora za vrijeme vožnje na cesti upravljati zapregom
tako da drži uzde u rukama ili da zapregu vodi hodajući pokraj ili ispred
nje.

Vozač zaprežnog vozila mora voditi zapregu:

1. na nepreglednom i neosiguranom prijelazu ceste preko željeznićke
pruge;

2. pri prijelazu preko magistralne i regionalne ceste;

3. pri uključivanju u promet iz dvorišta ili s druge površine kada mu
je vidik zaklonjen ili je vidljivost znatno smanjena zbog vremenskih ili
drugih prilika;

4. pri uključivanju u promet kada prelazi preko površine izgrađene za
kretanje pješaka ili biciklističke staze

Članak 20.

U prometu na cesti u zaprežno vozilo smije se upregnuti najviše dvije
zaprege jedna iza druge.

Ako u prometu na cesti zaprežno vozilo vuku dvije zaprege vozač mora
imati pratioca.

Zapregom u prometu na cesti smije se vući samo jedno vozilo.

Za zaprežno vozilo u prometu na cesti smije se privezati samo jedno
grlo stoke sa stražnje desne strane.

6. Promet zaprežnih vozila koje vuče traktor

Članak 21.

U prometu na cesti traktorom se smije vući samo jedno zaprežno vozilo
koje je posebno preuređeno za traktorsku vuču, ako se tim vozilom prevoze
poljoprivredni proizvodi ili obavljaju drugi radovi.

Zaprežno vozilo koje vuče traktor u prometu na cesti mora imati kotače
sa pumpanim, spužvastim ili sličnim gumama.

Zaprežno vozilo koje vuče traktor u prometu na cesti mora biti priključeno
traktoru pomoću krute zglobne veze tako da je u toku vožnje osigurana stabilnost
oba vozila i onemogućeno njihovo razdvajanje.

Članak 22.

Zaprežno vozilo koje vuče traktor u prometu na cesti mora imati na stražnjoj
strani pozicijska svjetla i smjerokaze.

Ako traktor koji vuče zaprežno vozilo na ravnoj cesti može razviti brzinu
kretanja, veću od 2o km na sat, zaprežno vozilo mora imati uređaj za zaustavljanje
i stop-svjetla.

Pozicijska svjetla, smjerokazi i stop-svjetla iz stravka 1. i 2. ovoga
članka moraju odgovarati propisima za motorna i priključna vozila i biti
postavljena prema tim propisima.

Članak 23.

Ukupna masa zaprežnog vozila koje vuče traktor u prometu na cesti ne
smije biti veća od 3.000 kg, niti za više od 50% veća od ukupne mase traktora
koji ga vuče.

7. Promet radnih strojeva i motokultivatora

Članak 24.

U prometu na cesti radnim strojem i motokultivatorom smije se vući samo
one priključke koji služe njihovoj namjeni.

Noću i danju za vrijeme smanjene vidljivosti radni stroj i motokultivator
u prometu na cesti mora imati na prednjoj strani ispravna i upaljena oborena
svjetla za osvjetljavanje ceste, a na stražnjoj strani pozicijska svjetla
i katadioptere.

Radni stroj i motokultivator koji se na ravnoj cesti može kretati brzinom
većom od 2o km na sat mora imati stop-svjetla

Svjetla za osvjetljavanje ceste, pozicijska svjetla, katadiopteri i
stop-svjetla iz stavka 2. i 3. ovoga članka moraju odgovarati propisima
za motorna i priključna vozila i biti postavljena prema tim propisima.

Članak 25.

Radni stroj i motokultivator u prometu na cesti mora imati ispravne
uređaje za upravljanje koji odgovaraju propisima i normativima za takve
uređaje na motornim i priključnim vozilima.

Radni stroj i motokultivator u prometu na cesti mora imati uređaje za
zaustavljanje čija efikasnost, utvrđena prema propisima i normativima za
motorna i priključna vozila, mora biti: radne kočnice najmanje 25%, a pomoćne
kočnice najmanje 15% od propisanog koeficijenta kočenja.

Na radnom stroju i njegovom priključnom vozilu za vrijeme kretanja po
cesti smije se nalaziti vozač i pratilac.

Na motokultivatoru za vrijeme kretanja po cesti smije se nalaziti samo
vozač, a na priključnom vozilu motokultivatora smije se nalaziti najviše
tri osobe koje rade na utovaru ili istovaru tereta ili obavljaju druge
poslove

8. Kretanje pješaka

Članak 26.

Organizirana kotona pješaka ne smije biti duža od 50 metara, osim pogrebne
ili odobrene povorke ili vojne jedinice.

Kada se kolnikom kreće više organiziranih kolona pješaka razmak između
kolona mora biti najmanje 50 metara.

Noću i danju za vrijeme smanjene vidljivosti kao i u drugim slučajevima
kada je to potrebno radi sigurnosti prometa pješaci koji se kreću kolnikom
u organiziranoj koloni, osim pogrebnih ili odobrenih povorki te vojnih
jedinica moraju se kretati u koloni po jedan.

Članak 27.

Na kolniku je zabranjeno igranje, vožnja dječjim biciklom, romobilom
i koturaljkama kao i sanjkanje, skijanje i slično osim ako je to dozvoljeno
odlukom skupštine općine, odnosno gradske zajednice općina. U tom slučaju
na kolniku moraju biti postavljeni prometni znakovi o zabrani ili ograničavanju
prometa.

9. Prijevoz osoba vozilima

Članak 28.

U vozilu na motorni pogon smije se prevoziti u prometu na cesti onoliko
osoba koliko je upisano u prometnoj dozvoli odnosno u potvrdi o registraciji.

Ako se u osobnom automobilu prevoze djeca, dvoje djece do deset godina
života smatra se jednom osobom.

Članak 29.

Vozač ne smije prevoziti osobe u zatvorenom prostoru vozila koje se
ne može otvoriti iznutra, osim u vozilima organa unutarnjih poslova, oružanih
snaga i organa za izvršenje krivičnih i prekršajnih sankcija i to samo
za službene potrebe.

Članak 30.

Za vrijeme kretanja, u vozilo se ne smije uskakati, iskakati iz vozila,
otvarati vrata, naginjati se izvan vozila i voziti se na vanjskim dijelovima
vozila ili na traktorskim priključcima.

Izuzetno na vanjskim dijelovima vozila mogu se voziti osobe koje obavljaju
poslove na vozilima vatrogasne službe, vozilima čistoće, elektrodispečerske
službe i komunalne djelatnosti ako su na tim vozilima ugrađeni platforma
za stajanje i držači.

Članak 31.

Motornim ili priključnim vozilom za prijevoz putnika u javnom gradskom
prometu i autobusom kojim se obavlja prijevoz osoba za vlastite potrebe
u gradskom prometu, smije se prevoziti onoliko osoba koliko ima ugrađenih
sjedala i mjesta za stajanje.

U vozilima iz stavka 1. ovoga članka moraju bit,i ugrađeni držači za
osobe koje se prevoze stojeći.

Vozilima iz stavka 1. ovoga članka na relacijanka u prigradskom Iinijskom
cestovnom prometu smije se uz odobrenje prevoziti onoliko osoba koliko
ima ugrađenih sjedala i mjesta za stajanje

Rješenje o odobrenju prijevoza (u daljem tekstu: odobrenje) iz stavka
3. ovoga članka izdaje republički organ uprave nadležan za poslove prometa.

Broj sjedala i mjesta za stajanje u vozilima iz stavka 1. i 3. ovoga
članka utvrđuje se i upisuje u prometnu dozvolu na osnovi tehničkih podataka
proizvođača odnosno potvrde o ispitivanju vozila. Broj sjedala i mjesta
za stajanje mora biti istaknut na vidnom mjestu vozila.

Članak 32.

Na teretnom motornom vozilu u prostoru za smještaj tereta ili na priključnom
vozilu koje vuče traktor može se prevoziti najviše pet osoba koje rade
na utovaru ili istovaru tereta ili obavljaju druge radove.

Osobe koje nisu navršile 14 godina smiju se prevoziti na vozilima iz
stavka 1. ovoga članka samo uz pratnju punoljetne osobe.

Članak 33.

Na teretnom motornom vozilu u prostoru za smještaj tereta ili na priključnom
vozilu koje vuče traktor može se uz odobrenje, prevoziti više od pet osoba
koje rade na utovaru ili istovaru tereta ili obavljaju druge radove, radnike
od mjesta stanovanja do mjesta rada i obratno te od jednog mjesta rada
na drugo.

Prijevoz osoba na vozilima iz stavka 1. ovoga članka može se odobriti
i u drugim opravdanim slućajevima.

Članak 34.

Teretno motorno vozilo kojim se prevoze osobe u prostoru za smještaj
tereta, uz odobrenje, mora imati: sjedala pričvršćena za pod karoserije
široka najmanje 45 cm, stranicu na stražnjoj strani karoserije visoku najmanje
120 cm, čvrst vanjski naslon visok najmanje 120 cm na stražnjim sjedalima
i na sjedalima uzduž ruba karoserije ako su njezine stranice niže od 120
cm, nosač cerade i ceradu sa dva otvora za prozračivanje, jedan na prednjoj
a drugi na stražnjoj strani, te stepenice za ulazak i izlazak osoba.

Članak 35.

Kada se teretnim motornim vozilom u prostoru za smještaj tereta ili
priključnim vozilom koje vuče traktor, uz odobrenje, prevozi više od pet
osoba, tehničku ispravnost tih vozila i broj osoba koje se može prevoziti
utvrđuje stanica za tehnički pregled vozila.

Članak 36.

Odobrenje iz članka 33. ovoga zakona izdaje policijska uprava odnosno
policijska stanica na čijem području prijevoz počinje.

Odobrenje nije potrebno kada se prijevoz obavlja radi pružanja hitne
pomoći pri spašavanju ljudi i imovine u elementarnim nepogodama.

Članak 37.

Odobrenje iz članka 36. ovoga zakona sadrži podatke o vozilu i vozaču,
broj osoba koje se može prevoziti, cesti kojom će se vozilo kretati te
rok važenja odobrenja.

Odobrenje iz stavka 1. ovoga članka važi najdulje šest mjeseci. Vozač
mora imati kod sebe odobrenje i pokazati ga na zahtjev ovlaštene službene
osobe.

Članak 38.

Kada se u prometu na cesti priključnim vozilom koje vuče traktor u prostoru
za smještaj tereta prevoze osobe, traktor se ne smije kretati brzinom većom
od 25 km na sat.

Članak 39.

U parkovima, hotelsko-turističkim i sličnim naseljima, pješačkim zonama
i slično, na cesti kojom je zabranjen ili se ne odvija promet vozila, u
pravilu samo u turističke svrhe, traktor ili neko drugo vučno vozilo na
motorni pogon, smije vući najviše četiri priključna vozila uredena za prijevoz
osoba i na njima uz odobrenje prevoziti osobe sjedeći (turistički vlak).

Turistčki vlak se ne smije kretati brzinom većom od 20 km na sat.

Odredbe stavka 2., 3. i 4. članka 24. i stavka 1. i 2. članka 25. ovoga
zakona, shodno se primjenjuju na turistički vlak.

Odobrenje iz stavka 1. ovoga članka izdaje općinski organ uprave nadležan
za poslove prometa.

Članak 40.

U prometu na cesti zabranjeno je prevoziti osobe:

1. teretnim motornim vozilom koje nema stranice na karoseriji;

2. vozilom s automatskim istovarivačem;

3. priključnim vozilom za prijevoz tereta koje vuče teretno motorno
vozilo;

4. prijevoznom stambenom prikolicom (kamp-prikolica) koju vuče vozilo
na motorni pogon;

5. priključnim vozilom koje vuče traktor, kada traktor vuče više od
jednog priključnog vozila, osim u slučaju iz članka 39. ovoga zakona.

Članak 41.

Osobe koje se prevoze teretnim motornim vozilom u prostoru za smještaj
tereta i priključnim vozilom koje vuče traktor ili motokultivator ne smiju
stajati u vozilu, sjediti na stranicama vozila, na nestabilnom teretu ili
na teretu koji prelazi visinu stranica vozila.

Članak 42.

Kada se teretnim motornim vozilom u prostoru za smještaj tereta ili
priključnim vozilom koje vuče traktor, uz odobrenje, prevozi više od pet
osoba, vozilom smije upravljati vozač koji je najmanje tri godine upravljao
takvim vozilom.

10. Gonjenje stoke

Članak 43.

Stoku u stadu, krdu ili pojedino grlo ne smije cestom goniti ili voditi
osoba koja, s obzirom na uzrast i sposobnost ne može nadzirati stoku i
poduzimati potrebne radnje da se izbjegne opasnost.

Članak 44.

Na magistralnim cestama ne smije se goniti stoka. Na magistralnim cestama
osoba koja ja navršila 16 godina smije voditi vezana najviše dva grla stoke
i kretati se krajnjom desnom stranom kolnika.

Članak 45.

Na regionalnim i lokalnim cestama gonjenje stoke u stadu ili krdu mora
nadzirati dovoljan broj goniča. Goniči su dužni stado ili krdo nadzirati
i ravnati tako da se ne ugrožava i u što manjoj mjeri ometa promet.

Veći broj stoke na javnoj cesti goniči moraju goniti u grupama koje
ne smiju biti duže od 50 metara, a između njih mora biti razmak najmanje
50 metara.

Na regionalnim i lokalnim cestama stoku ne smije goniti niti voditi
osoba koja nije navršila 10 godina.

Članak 46.

Preko ceste gdje nema izgrađenih ili određenih prijelaza, stoka se smije
goniti ili voditi samo na preglednom dijelu ceste.

Prelaženje stoke u stadu ili krdu preko magistralne ili regionalne ceste
moraju osiguravati najmanje dva goniča koji se nalaze s jedne i s druge
strane prijelaza.

Kada se stoka goni noću preko magistralne ili regionalne ceste goniči
moraju nositi svjetiljke s crvenim svjetlom koje mora biti jasno vidljivo
drugim sudionicima u prometu na udaljenosti najmanje 150 metara.

11. Pokusne vožnje

Članak 40.

Za pokusne vožnje pri kojima se, radi ispitivanja svojstava proizvedenih
ili preinačenih vozila na motorni pogon mora odstupati od pojedinih odredaba
propisa o sigurnosti prometa na cestama, potrebno je odobrenje.

Odobrenje iz stavka 1. ovoga članka izdaje policijska uprava odnosno
policijska stanica na čijem području vožnja počinje.

U odobrenje za pokusnu vožnju određuje se koje mjere osiguranja organizator
mora poduzeti o svom trošku te naznačuje osobe koje se moraju nalaziti
u vozilu za vrijeme pokusne vožnje.

III. SPORTSKE I DRUGE PRIREDBE ILI AKTIVNOSTI NA CESTAMA

Članak 48.

Sportske ili druge priredbe ili aktivnosti na cesti ne smiju se održavati
bez odobrenja. Odobrenje izdaje policijska uprava odnosno policijska stanica
na čijem području se održava priredba ili obavlja aktivnost.

Ako se sportska ili druga priredba održava ili aktivnost obavlja na
cesti na području dviju ili više općina odobrenje izdaje policijska uprava
na čijem području priredba odnosno aktivnost počinje.

Ako se radi održavanja priredbe ili obavljanja aktivnosti na cesti zabranjuje
promet, odobrenje se izdaje uz prethodnu suglasnost organa uprave nadležnog
za poslove cestovnog prometa općine na čijem području se promet zabranjuje.

Izuzetno od odredbe stavka 1. ovoga članka za sportske ili druge priredbe
ili aktivnosti na cesti koje se održavaju u uvjetima normalnog odvijanja
prometa nije potrebno odobrenje.

Članak 49.

U slučaju iz stavka 3. članka 48. ovoga zakona ako za druge sudionike
u prometu nije osigurana zaobilazna cesta, zahtjev će se odbiti.

Izuzetno od odredbe iz stavka 1. ovoga članka održavanje automobilske,
motociklističke ili biciklističke utrke na cesti može se odobriti i kad
u određenom cestovnom pravcu nema zaobilazne ceste (brdske utrke i dr.)
ali samo u vrijeme kada se tom cestom drugi sudionici u prometu najmanje
kreću. U tom se slučaju promet može zabraniti najviše dva sata.

Članak 50.

Zahtjev za izdavanje odobrenja podnosi se nadležnom organu najkasnije
l5 dana prije održavanja sportske i druge priredbe ili obavljanja aktivnosti.

Zahtjev za izdavanje odobrenja sadrži: naziv i adresu organizatora,
vrijeme održavanja, mjesto i cestu gdje će se priredba održati ili aktivnost
obaviti te mjere koje organizator predviđa za osiguranje sudionika i gledalaca
na priredbi odnosno aktivnosti.

Uz zahtjev za izdavanje odobrenja mora priložiti program priredbe odnosno
aktivnosti, pravila natjecanja i suglasnost organizacije za održavanje
ceste s održavanjem priredbe odnosno aktivnosti.

Članak 51.

Zahtjev za održavanje sportske ili druge priredbe ili za obavljanje
aktivnosti na cesti odbit će se ako organizator, prema ocjeni nadležnog
organa za unutarnje poslove, nije u stanju provesti odgovarajuće mjere
za sigurnost sudionika i gledalaca.

Ako bi zbog održavanja sportske ili druge priredbe ili obavljanja aktivnosti
na cesti trebalo obustaviti promet važnijim prometnim pravcima ili bi se
priredbom odnosnc aktivnošću u većoj mjeri ugrožavalo ili ometalo promet
na cesti, policijska uprava odnosno policijska stanica možc odbiti zahtjev
za izdavanje odobrenja.

Članak 52.

U odobrenju za održavanje sportske ili druge priredbe ili obavljanje
aktivnosti na cesti određuju se mjere osiguranja koje organizator mora
poduzeti. a naročito mjere za sigurnost sudionika i gledalaca.

Kada se promet na cesti ograničava ili se zabranjuje radi održavanja
priredbe ili obavljanja aktivnosti, odobrenje sadrži i obavezu organizatora
da o mjerama ograničavanja ili zabrane prometa obavijesti javnost putem
sredstava javnog informiranja, najkasnije 48 sati prije početka priredbe
odnosno aktivnosti.

Članak 53.

Organizator ne smije početi s održavanjem sportske ili druge priredbe
ili s obavljanjem aktivnosti na cesti ako nisu poduzete sve mjere osiguranja
određene u odobrenju

Ako se utvrdi da organizator sportske ili druge priredbe ili aktivnosti
na cesti nije poduzeo sve mjere osiguranja određene u odobrenju održavanja
priredbe odnosno obavljanje aktivnosti može se zabraniti.

Članak 54.

Organizator je dužan prekinuti održavanje sportske ili druge priredbe
odnosno obavljanje aktivnosti na cesti:

1. ako su ugroženi sudionici ili gledaoci;

2. ako se u većoj mjeri naruši javni red i mir;

3. ako nastupe okolnosti zbog kojih priredba odnosno aktivnost ne bi
bila odobrena;

4. ako organizator ne provodi određene mjere osiguranja;

5. ako to zahtjevaju drugi razlozi sigurnosti.

Ako organizator ne prekine priredbu odnosno aktivnost u slučajevima
iz stavka 1. ovoga članka policijska uprava odnosno policijska stanica
naredit će organizatoru da priredbu odnosno aktivnost prekine i poduzeti
će potrebne mjere da se naredba izvrši.

Članak 55.

Natjecatelje na sportskoj priredbi na cesti mogu pratiti samo vozila
označena posebnim znakom koji utvrdi organizator priredbe. Primjerak znaka
organizator je dužan dostaviti policijskoj upravi odnosno policijskoj stanici
koja je odobrila održavanje priredbe, najkasnije tri dana prije početka
priredbe.

Članak 56.

Nakon završetka sportske ili druge priredbe odnosno aktivnosti na cesti
organizator je dužan odmah:

1. ukloniti sa ceste sve prometne znakove i druge oznake, uređaje, predmete
i objekte koji su postavljeni radi održavanja priredbe odnosno obavljanja
aktivnosti;

2. postaviti na cesti sve prometne znakove i druge oznake, predmete
i objekte koji su bili uklonjeni radi održavanja priredbe odnosno obavljanja
aktivnosti;

3. popraviti i dovesti u prvobitno stanje cestu i cestovne objekte ako
su oštećeni pri održavanju priredbe odnosno obavljanju aktivnosti.

Ako organizator priredbe odnosno aktivnosti ne postupi prema točki 1.
i 2. stavka 1. ovoga članka policijska uprava odnosno policijska stanica
poduzet će odgovarajuće mjere da se o trošku organizatora priredbe odnosno
aktivnosti uklone odnosno postave prometni znakovi i druge oznake, predmeti
i objekti na cesti.

Troškovi uklanjanja i postavljenja prometnih znakova i drugih oznaka,
predmeta i objekata na cesti kao i troškove popravka oštećenja ceste i
cestovnih objekata koji su nastali održavanjem priredbe odnosno obavljanjem
aktivnosti na cesti snosi organizator priredbe odnosno aktivnosti.

IV. OGRANIČENJE PROMETA

Članak 57.

Ministar unutarnjih poslova u suglasnosti s ministrom prometa i veza,
može na određenoj javnoj cesti ili dijelu javne ceste, u određene dane
ili u određenom vremenskom razmaku propisati zabranu ili ograničenje prometa
svih ili pojedinih vrsta vozila, ograničiti brzinu kretanja vozila ako
su te zabrane ili ograničenja neophodni radi sprečavanja ili uklanjanja
opasnosti za sudionike u prometu, ili ako to zahtijevaju razlozi neometanog
prometa odnosno ako se može opravdano očekivati da će promet biti osobito
velik ili otežan.

Ministar unutarnjih poslova u suglasnosti sa ministrom prometa i veza,
propisat će kada se smatra da postoje zimski uvjeti na cestama, vrstu vozila
kojima je zabranjen ili ograničen promet te način upotrebe zimske opreme
na vozilima u zimskim uvjetima.

Članak 58.

U slućajevima kada to zahtijevaju razlozi sigurnosti i neometanog odvijanja
prometa ili razlozi održavanja javnog reda i mira policijska uprava odnosno
policijska stanica može zabraniti promet ili odrediti posebno ograničenje
prometa na određenim cestama i dijelovima cesta za vrijeme dok postoje
razlozi zbog kojih se poduzimaju te mjere.

V. VOZAČI

I. Osposobljavanje kandidata za vozače i vozački ispiti

Članak 59.

Osposobljavanje kandidata za vozače i vozačke ispite organizira se i
provodi na način i pod uvjetima utvrđenim zakonom i propisima donesenim
na temelju zakona.

Osposobljavanje kandidata za vozače iz stavka 1. ovoga članka jedinstveni
je sustav koji obuhvaća obuku - nastavu, stručni rad, stručno usavršavanje,
stručni i upravni nadzor.

Ministar prosvjete i kulture donijet će propise kojima se uređuju i
organiziraju odnosi od interesa za jedinstveno osposobljavanje kandidata
za vozače.

Članak 60.

Osposobljavanje kandidata za vozače vozila na motorni pogon provode
pravne i fizičke osobe ako ispurrjavaju uvjete odredene zakonom i propisima
donesenim na temelju zakona.

Osposobljavanje kandidata za vozače iz nastavnog predmeta pružanje prve
pomoći u slučaju prometne nezgode provode pravne osobe iz stavka 1. ovoga
članka ili organizacije Crvenog križa.

Članak 61.

Pravne osobe iz članka 60. stavka l. ovoga zakona mogu provoditi osposobljavanje
osoba za vozače vozila na motorni pogon, ako:

1. je osiguran potreban broj stručnih radnika u radnom odnosu za uspješno
ostvarivanje nastavnih planova i programa osposobljavanja - prema planu
i godišnjem programu rada i ako

2. postoji potreban prostor, nastavna sredstva i pomagala te oprema
koja omogućuje nesmetano osposobljavanje kandidata za vozače.

Članak 62.

Pravne osobe iz članka 60. ovoga zakona mogu započeti osposobljavanjem
kandidata za vozače kada Ministarstvo prosvjete i kulture donese rješenje
o ispunjavanju propisanih uvjeta.

Članak 63.

Osposobljavanje kandidata za vozače iz predmeta prometa i sigurnosna
pravila i upravljanje vozilom može se alizirati osoba sa završenim najmanje
petim stupnjem stručne spreme za zanimanje vozač - instruktor.

Nastavu iz predmeta prometna i sigurnosna pravila može izvoditi i osoba
koja ima stručnu spremu VI i VII stupnja prometne, pravne ili odgojno-obrazovne
struke i položen vozački ispit i koja na posebnoj provjeri pokaže da je
ovladala sadržajem programa i metodikom nastave toga predmeta.

Nastavu iz predmeta pružanja prve pomoći osobama ozlijeđenim u prometnoj
nezgodi može izvoditi liječnik (doktor medicine) sa završenim VII stupnjem
stručne spreme.

Članak 64.

Vozačke ispite provode komisije koje imenuje Ministarstvo prosvjete
i kulture.

Član ispitne komisije može biti osoba koja ima ovlaštenje (licencu)
koje izdaje Ministarstvo prosvjete i kulture.

Odlukom o imenovanju komisija bliže se uređuju financiranje, obavljanje
administrativnih poslova te prava i obveze članova ispitnih komisija.

Ministar prosvjete i kulture u suglasnosti s ministrom prometa i veza
donijet će propise kojima se pobliže uređuju jedinstveno organiziranje
i provođenje vozačkih ispita, imenovanje komisija te izdavanje i poništavanje
ovlaštenja iz stavka 2. ovoga članka.

Članak 65.

Vozački se ispiti mogu provoditi i kod pravnih osoba iz članka 60. ovoga
zakona, koje ispunjavaju prostorne i tehničke uvjete te druge kriterije
za rad ispitne komisije.

Uvjete i kriterije iz stavka 1. ovoga članka propisuje ministar prosvjete
i kulture.

Članak 66.

Ministarstvo prosvjete i kulture može imenovanje komisija za vozačke
ispite povjeriti organizaciji koju odredi Vlada Republike Hrvatske, a može
joj povjeriti i druge poslove iz članka 59. stavka 2. ovoga zakona.

Ministar prosvjete i kulture utvrdit će nadležnosti i ovlaštenja organizacije
iz stavka 1. ovoga članka te način osiguravanja sredstava za obavljanje
poslova koji su joj povjereni.

Članak 67.

Nadzor nad radom pravnih i fizičkih osoba koje osposobljavaju kandidate
za vozače, ispitnih komisija i organizacije iz članka 66. ovoga zakona
obavlja Ministarstvo prosvjete i kulture.

Članak 68.

Dozvola za vozača-instruktora neće se izdati osobi:

1. koja je u posljednjih pet godina osuđivana za teško djelo protiv
sigurnosti javnog prometa ili se protiv nje vodi krivični postupak za takvo
djelo;

2. koja nije duševno ili tjelesno sposobna za upravljanje vozilima one
kategorije za koju se izdaje dozvola.

Članak 69.

U upravljanju vozilom vozač-instruktor smije osposobljavati kandidate
za vozača vozila za koje ima dozvolu za vozača-instruktora.

Članak 70.

Osobe iz članka 63. stavka 1. i 2. i 64. ovoga zakona koje izvode nastavu
i ispite dužne su pristupiti provjeri stručne osposobljenosti najmanje
jedanput u tri godine.

Provjeru stručne osposobljenosti iz stavka 1. ovoga članka provodi organizacija
koju ovlasti Ministarstvo prosvjete i kulture.

Članak 71.

Nadzor nad radom pravnih osoba koje osposobljaveju kandidate za vozače
i ispitnih komisija koje provode vozačke ispite obavlja republički organ
uprave nadležan za poslove obrazovanja.

Članak 72.

Ministarstvo prosvjete i kulture donijet će propise o:

1. prostoru, nastavnim sredstvima, pomagalima i opremi koja omogućuje
nesmetano osposobljavanje osoba za vozače vozila pojedine kategorije;

2. razlozima, uvjetima i postupku utvrđivanja privremene ili trajne
zabrane obavljanja djelatnosti pravnih osoba koje osposobljavaju osobe
za vozače vozila pojedine kategorije;

3. uvjetima i načinu osposobljavanja osoba za vozače vozila pojedine
kategorije;

4. programu, sadržaju i načinu posebne provjere osoba iz članka 69.
stavka 2. ovoga zakona i uvjetima koje mora ispunjavati organizacija za
provođenje te provjere;

5. stupnju i profilu stručne spreme predsjednika i članova ispitne komisije
i drugim uvjetima za članove ispitne komisije, te uvjetima i načinu polaganja
vozačkog ispita;

6. evidenciji i dokumentaciji koju vode organizacije za osposobljavanje
kandidata za vozača i polaganje vozačkog ispita.

Ministarstvo prosvjete i kulture utvrdit će:

1. nastavni plan i program osposobljavanja osoba za vozače pojedinih
kategorija vozila, te popis nastavnih sredstava i pomagala za realizaciju
sadržaja programa osposobljavanja;

2. program vozačkog ispita za pojedine kategorije vozila;

3. program provjere poznavanja propisa i vještine upravljanja vozilom
za osobe kojima je izrečena takva zaštitna mjera.

Ministarstvo unutarnjih poslova propisat će obrazac dozvole za vozača-instruktora
i način vođenja evidencije o izdanim dozvolama.

2. Uvjeti za upravljanje traktorom, tramvajem, radnim strojem, motokultivatorom
i biciklom s motorom

Članak 73.

Traktorom u prometu na cesti smije upravljati osoba koja ima dozvolu
za upravljanje traktorom ili vozačku dozvolu za upravljanje motornim vozilom
B, C ili D kategorije.

Članak 74.

Dozvola za upravljanje traktorom izdat će se osobi koja ispunjava ove
uvjete:

1. da je navršila 16 godina života;

2. da je duševno i tjelesno sposobna za upravljanje traktorom;

3. da je položila ispit za upravljanje traktorom;

4. da joj odlukom nadležnog organa nije zabranjeno upravljanje traktorom.

Dozvola za upravljanje traktorom izdaje se s rokomž važenja do 10 godina.

Članak 75.

Tramvajem u prometu smije upravljati osoba koja ima dozvolu za upravljanje
tramvajem,

Dozvola za upravljanje tramvajem izdaje se osobi koja ispunjava ove
uvjete:

1. da je navršila 21 godinu života;

2. da je duševno i tjelesno sposobna za upravljanje tramvajem;

3. da ima odgovarajući stupanj stručne spreme za upravljanje tramvajem;

4. da je položila ispit za vozača tramvaja;

5. da joj odlukom nadležnog organa nije zabranjeno upravljanje tramvajem.

Dozvola za upravljanje tramvajem izdaje se s rokom važenja od 10 godina.

Članak 76.

Radnim strojem, motokultivatorom i biciklom s motorom u prometu na cesti
smije upravljati osoba koja ima potvrdu o poznavanju prometnih propisa
kao i osoba koja ima vozačku dozvolu ili dozvolu za upravljanje traktorom.

Potvrda o poznavanju prometnih propisa za upravljanje radnim strojem
može se izdati osobi koja je navršila 16 godina a za upravljanje motokultivatorom
i biciklom s motorom osobi koja je navršila 14 godina.

Članak 77.

U prometu na cesti za vrijeme upravljanja traktorom, radnim strojem.
motokultivatorom ili biciklom s motorom vozač mora imati kod sebe odgovarajuću
vozačku ispravu i dužan ju je pokazati na zahtjev ovlaštene službene osobe.

Članak 78.

Vlasnik odnosno korisnik vozila i vozač kojem je povjereno upravljanje
vozilom ne smije dati da u prometu na cesti vozilom na motorni pogon upravlja
osoba koja, prema propisima ne smije upravljati takvim vozilom.

3. Izdavanje i oduzimanje vozačke dozvole, dozvole za upravljanje traktorom,
dozvole za upravljanje tramvajem i potvrde o poznavanju prometnih propisa

Članak 79.

Vozačku dozvolu, dozvolu za upravljanje traktorom, dozvolu za upravljanje
tramvajem i potvrdu o poznavanju prometnih propisa izdaje policijska uprava
odnosno policijska stanica na čijem području osoba koja traži dozvolu odnosno
potvrdu ima prebivalište.

Članak 80

Važenje vozačke dozvole, dozvole za upravljanje traktorom i dozvole
za upravljanje tramvajem produžuje na zahtjev vozača, policijska uprava
odnosno policijska stanica koja vozača vodi u evidenciji.

Članak 81.

Osobi čije zdravstveno stanje u vrijeme zdravstvenog pregleda nije takvo
da bi bilo smetnja za izdavanje vozčke dozvole, dozvole za upravljanje
traktorom odnosno dozvole za upravljanje tramvajem, ali je neophodna zdravstvena
kontrola u kraćem vremenskom razdoblju. vozačka dozvola, dozvola za upravljanje
traktorom ili dozvola za upravljanje tramvajem izdaje se s rokom važenja
predloženim u uvjerenju o zdravstvenom pregledu. Ovaj rok ne može biti
kraći od dvije godine.

Članak 82.

Vozač vozila na motorni pogon i tramvaja koji promjeni mjesto prebivališta
ili adresu stanovanja dužan je tu promjenu prijaviti policijskoj upravi
odnosno policijskoj stanici u roku od 15 dana od te promjene, radi upisa
te promjene u evidenciju vozača.

Članak 83.

Dozvola za upravljanje traktorom, dozvola za upravljanje tramvajem i
potvrda o poznavanju prometnih propisa oduzet će se vozaču koji postane
duševno ili tjelesno nesposoban za upravljanje takvim vozilom - za vrijeme
dok duševna ili tjelesna nesposobnost traje.

Dozvola odnosno potvrda iz stavka 1. ovoga članka oduzet će se privremeno
vozaču koji se ne podvrgne kontrolnom zdravstvenom pregledu na koji ga
je uputio sekretarijat za unutarnje poslove odnosno stanica javne sigurnosti
- za vrijeme dok se ne podvrgne tom pregledu.

Vozaču kojem je izrečena mjera sigurnosti ili zaštitna mjera zabrane
upravljanja traktorom, tramvajem, radnim strojem, motokultivatorom ili
biciklom s motorom, ta zabrana će se upisati u njegovu vozačku ispravu.

Članak 84.

Ovlaštena službena osoba dužna je na licu mjesta privremeno oduzeti
dozvolu za upravljanje tramvajem, dozvolu za upravljanje traktorom ili
potvrdu o poznavanju prometnih propisa i isključiti iz prometa na cesti:

1. vozača kojeg zatekne da upravlja vozilom ili da pokuša upravljati
vozilom ako je očigledno da je vozač u takvom psihofizičkom stanju (umor,
bolest, utjecaj lijekova, droga ili drugih opojnih sredstava) da nije sposoban
upravljati vozilom;

2. vozača za kojeg utvrdi da u organizmu ima alkohola ili pokazuje znakove
alkoholne poremećenosti, a vozilom obavlja javni prijevoz ili mu je upravljanje
vozilom osnovno zanimanje;

3. vozača za kojeg utvrdi da je pod utjecajem alkohola.

Sekretarijat za unutarnje poslove odnosno stanica javne sigurnosti čija
je ovlaštena službena osoba oduzela dozvolu za upravljanje traktorom ili
potvrdu o poznavanju prometnih propisa prema stavku 1. ovoga članka dužan
je dozvolu odnosno potvrdu vratiti vozaču čim prestanu razlozi zbog kojih
je oduzeta, a najkasnije u roku 24 sata od trenutka oduzimanja.

Ako vozač ne preuzme dozvolu odnosno potvrdu u roku tri dana od dana
oduzimanja, a vozač se ne vodi u evidenciji sekretarijata za unutarnje
poslove odnosno stanice javne sigurnosti čija ju je ovlaštena službena
osoba oduzela, dozvola odnosno potvrda će se dostaviti sekretarijatu za
unutarnje poslove odnosno stanici javne sigurnosti koji vozača vodi u evidenciji.

Ovlaštena službena osoba koja je oduzela dozvolu odnosno potvrdu, u
slučajevima iz stavka 1. ovoga članka, dužna je vozaču izdati potvrdu koja
sadrži ime i prezime vozača, broj oduzete dozvole odnosno potvrde, dan
i sat njezina oduzimanja te naznaku o mjestu i vremenu vraćanja.

Članak 85.

Ministar unutarnjih poslova donijet će propise o uvjetima i postupku
izdavanja, produžavanja, zamjenjivanja i poništavanja vozačkih dozvola,
dozvola za upravljanje traktorom, dozvola za upravljanje tramvajem i potvrda
o poznavanju prometnih propisa, o obrascu dozvole za upravljanje traktorom,
o obrascu dozvole za upravljanje tramvajem i potvrde o poznavanju prometnih
propisa te o načinu vođenja evidencije.

4. Zdravstveni pregledi vozača

Članak 86.

Zdravstvene preglede vozača i osoba koje se osposobljavaju za vozača
o duševnoj i tjelesnoj sposobnosti za upravljanje vozilima na motorni pogon
(u daljem tekstu zdravstveni pregledi) obavljaju organizacije udruženog
rada zdravstva koje ispunjavaju za to propisane uvjete (u daljem tekstu:
radna organizacija zdravstva).

Uvjerenje o duševnoj i tjelesnoj sposobnosti za upravljanje vozilima
na motorni pogon izdaju radne organizacije zdravstva iz stavka 1. ovoga
članka na osnovi pregleda u kojem, pored liječnika specijaliste medicine
rada ili opće medicine, obavezno sudjeluje liječnik specijalist za očne
bolesti, liječnik specijalist-neuropsihijatar ili psihijatar i psiholog.

Izuzetno od odredaba stavka 2. ovoga članka zdravstvenu sposobnost vozača
kojima je zbog zdravstvenih razloga vozačka isprava izdana s kraćim rokom
važenja, utvrđuje liječnik specijalist za one bolesti zbog koje mu je zdravstvena
sposobnost ograničena.

Članak 87.

Vozači vozila na motorni pogon dužni su se podvrgavati i kontrolnim
zdravstvenim pregledima.

Kontrolni zdravstveni pregledi vozača su redovni i izvanredni.

Članak 88.

Redovnim kontrolnim zdravstvenim pregledima, prije svakog produženja
vozačke isprave, podvrgavaju se vozači:

1. koji upravljaju motornim vozilima kojima se obavljaju javni prijevoz
i vozači tramvaja;

2. koji upravljaju teretnim motornim vozilima odnosno traktorom i priključnim
vozilom kojim se obavlja prijevoz za vlastite potrebe;

3. kojima je izdana vozačka dozvola za upravljanje vozilima D kategorije;

4. kojima je, zbog zdravstvenih raztoga, vozačka isprava izdana s kraćim
rokom važenja;

5. koji su navršili 65 godina života.

Članak 89.

Na izvanredni kontrolni zdravstveni pregled uputit će se vozač vozila
na motorni pogon i vozača tramvaja za kojeg se opravdano sumnja da zbog
zdravstvenih razloga više nije sposoban da sigurno upravlja tim vozilom.

Na izvanredni kontrolni zdravstveni pregled vozača iz stavka l. ovog
članka upućuje rješenjem policijska uprava odnosno policijska stanica koja
ga vodi u evidenciji vozača.

Na izvanrednom kontrolnom zdravstvenom pregledu, pored liječnika specijalista
i psihologa iz članka 86. stavka 2. ovoga zakona, obavezno sudjeluje i
liječnik specijalist za bolest zbog koje se vozača upućuje na pregled.

Članak 90.

Naknadu za redovni i izvanredni kontrolni zdravstveni pregled vozača
vozila na motorni pogon ili tramvaja, kojima je upravljanje vozilom osnovno
zanimanje, plaća pravna osoba ili samostalni prijevoznik kod kojih je vozač
zaposlen, odnosno pojedinac koji obavlja javni prijevoz ili prijevoz za
vlastite potrebe prema propisima o prijevozu u cestovnom prometu.

Vozači vozila na motorni pogon kojima upravljanje vozilom nije osnovno
zanimanje sami plaćaju naknadu za redovni kontrolni zdravstveni pregled
kao i naknadu za izvanredni kontrolni zdravstveni pregled ako se na pregledu
utvrdi da nisu sposobni za vozača. Ako se na izvanrednom kontrolnom zdravstvenom
pregledu utvrdi da su sposobni za vozača, naknadu za taj pregled plaća
policijska uprava odnosno policijska stanica koja ih je uputila na pregled.

Članak 91.

Ako se na redovnom ili izvanrednom kontrolnom zdravstvenom pregledu
utvrdi da vozač zbog zdravstvenih razloga više nije sposoban sigurno upravljati
vozilom za koje mu je izdana vozačka isprava, radna organizacija zdravstva
u kojoj je pregled obavljen o tome mora izdati uvjerenje i dostaviti ga
u roku osam dana policijskoj upravi odnosno policijskoj stanici koja vozača
vodi u evidenciji, odnosno koja je vozača uputila na pregled.

Ako se na zdravstvenom pregledu utvrdi da osoba koja se osposobljava
za vozača nije duševno ili tjelesno sposobna za upravljanje određenim ili
svim vozilima na motorni pogon ili tramvajem, radna organizacija zdravstva
u kojoj je pregled obavljen o tome mora obavijestiti u roku osam dana policijsku
upravu odnosno policijsku stanicu na području kojeg ta osoba ima prebivalište.

Ako se na zdravstvenorn pregledu ili liječenju utvrdi ili opravdano
sumnja da vozač boluje od bolesti zbog koje se ne može izdati vozačka dozvola,
dozvola za upravljanje traktorom, dozvola za upravljanje tramvajem ili
potvrda o poznavanju prometnih propisa, radna organizacija zdravstva koja
vozaču pruža redovnu zdravstvenu zaštitu mora uputiti vozača na pregled
u radnu organizaciju zdravstva iz članka 85. ovoga zakona.

Ako se na zdravstvenom pregledu utvrdi da vozač zbog zdravstevenih razloga
nije sposoban za vozača, organizacija koja je izvršila pregled mora o tome
obavijestiti u roku osam dana policijsku upravu odnosno policijsku stanicu
na području koje vozač ima prebivalište.

Liječnika i radnu organizaciju zdravstva u slučajevima iz stavka 4.
ovoga članka ne veže obaveza čuvanja liječničke(profesionalne) tajne.

Troškove zdravstvenog pregleda iz stavka 4. ovoga članka snosi zajednica
zdravstvenog osiguranja.

Kada se u krivičnom odnosno prekršajnom postupku protiv vozača utvrdi
ili se iznesu podaci da vozač iz zdravstvenih razloga nije sposoban da
sigurno upravlja vozilom u prometu na cesti, istražni sudac, javni tužilac
ili sudac za prekršaje dužan je o tome odmah obavijestiti policijsku upravu
odnosno policijsku stanicu na području koje vozač ima prebivalište ili
boravište.

Članak 92.

Radne organizacije zdravstva koje obavljaju zdravstvene preglede kandidata
za vozača dužne su voditi evidenciju o tim pregledima.

Članak 93.

Zdravstvenu sposobnost vozača i osoba koje se osposobljavaju za vozača
koji nisu zadovoljni ocjenom radne organizacije zdravstva u kojoj su pregledani,
te vozača i osoba koje se osposobljavaju za vozača čija je zdravstvena
sposobnost razlićito ocijenjena u jednoj ili više organizacija utvrđuje
drugostepena zdravstvena komisija koju osniva Ministarstvo zdravstva.

Kandidata za vozača, kojem je izdano uvjerenje da je duševno i tjelesno
sposoban za upravljanje vozilom na motorni pogon, a za kojeg se opravdano
sumnja da zbog zdravstvenih razloga nije sposoban upravljati određenim
ili svim vozilima na motorni pogon policijska uprava odnosno policijska
stanica uputit će ga na zdravstveni pregled komisiji iz stavka 1. ovoga
članka radi ocjene zdravstvene sposobnosti.

Naknadu za zdravstveni pregled u slučajevima iz stavka 1. ovoga članka
plaća vozač odnosno kandidat za vozača.

Naknadu za zdravstveni pregled u slučajevima iz stavka 2. ovoga članka
plaća kandidat za vozača ako se utvrdi da nije sposoban upravljati određenim
ili svim vozilima na motorni pogon. Ako se utvrdi da je ta osoba sposobna
za upravljanje određenim ili svim vozlima na motorni pogon naknadu za zdravstveni
pregled plaća policijska uprava odnosno policijska stanica koja ju je uputila
na zdravstvecki pregled.

Članak 94.

Ministarstvo zdravstva propisat će uređaje i opremu za obavljanje zdravstvenih
pregleda, vrstu i opseg pregleda, način vodenja evidencije i medicinske
dokumentacije, izdavanje uvjerenja i izvještavanja o zdravstvenoj sposobnosti
vozača i kandidata za vozača i odrediti radne organizacije zdravstva za
obavljanje tih pregleda.

Članak 95.

Analizu krvi ili krvi i urina radi utvrđivanja alkoholiziranosti vozača
i drugih sudionika u prometu mogu obavljati radne organizacije zdravstva
i druge organizacije ili organi koji raspolažu tehničkom opremom i stručnim
kadrovima.

Ministar zdravstva u suglasnosti s ministrom unutarnjih poslova odredit
će radne organizacije zdravstva i druge organizacije ili organe koji će
obavljati poslove iz stavka 1. ovoga članka, propisati uvjete koje te organizacije
ili organi moraju ispunjavati, način i postupak uzimanja krvi i urina te
utvrditi naknadu u vezi s obavljanjem tih poslova.

Ukupne troškove u vezi uzimanja krvi i urina i naknadu za prijevoz radi
utvrđivanja alkoholiziranosti plaća sudionik u prometu u čijoj je krvi
utvrdeno postojanje nedopuštene količine alkohola.

Ako se alkoholiziranost sudionika u prometu utvrduje nekom drugom znanstvenom
metodom ili stručnim pregledom, naknadu troškova plaća sudionik u prometu
za kojeg se utvrdi da je pod utjecajem alkohola.

5. Provjera znanja vozača

Članak 96.

Provjera znanja vozača čije je zanimanje upravljanje rnotornim vozilom
D kategorije obavlja se svake pete godine od dana izdavanja vozačke dozvole
odnosno posljednje provjere.

Vozače iz stavka 1. ovoga članka na provjeru upućuje pravna ili fizička
osoba kod koje su zaposleni.

Vozač koji ne pristupi ili ne zadovolji na provjeri znanja na koju je
upućen prema stavku 1. i 2. ovoga članka ne smije upravljati motornim vozilima
D kategorije sve dok ne pristupi provjeri i ne pokaže dovoljno znanja za
sigurno sudjelovanje u prometu.

Provjeru znanja vozača iz stavka 1. ovoga članka obavlja Ministarstvo
prosvjete i kulture ili organizacija iz članka 12. ovoga zakona, ako joj
to Ministarstvo prosvjete i kulture povjeri, po programu ispita o poznavanju
prometnih i sigurnosnih pravila u upravljanju motornih vozilima.

Članak 97.

Ministar prosvjete i kulture u suglasnosti s ministrom prometa i veza
propisat će naćin i postupak provjere znanja te sadržaj i oblik vođenja
evidencije o pouci i provjeri znanja vozača iz članka 96. ovoga zakona.

Članak 98.

Nadzor nad provođenjem provjere znanja vozača obavlja Ministarstvo prosvjete
i kulture u suradnji s Ministarstvom prometa i veza.

VI. VOZILA

1. Zajedničke odredbe

Članak 99.

Poslovi redovnih i preventivnih tehničkih pregleda, registracije i produženja
registracije, te poslovi ispitivanja vozila organiziraju se kao jedinstven
tehnološki sistem na teritoriju Republike.

Na način iz stavka 1. ovoga članka organiziraju se i stručni, administrativni
i drugi poslovi koji su neposredno povezani s poslovima tehničkih pregleda,
registracije, produženja registracije i ispitivanja vozila.

Članak 100.

Poslove jedinstvenog tehnološkog sistema tehničkih pregleda vozila,
registracije i produženja registracije vozila, obavlja stručna organizacija
koju odredi Vlada Republike Hrvatske (u daljem tekstu: stručna organizacija).

Stručna organizacija općim aktima uređuje odnose od interesa za jedinstveni
tehnološki sistem iz članka 99. ovoga zakona, te vrši druga ovlaštenja
određena ovim zakonom.

U obavljanju poslova iz stavka 1. ovoga članka stručna organizacija
prati i koordinira rad, usklađuje kriterije, pruža stručnu i drugu pomoć
ovlaštenim organizacijama, donosi stručna i druga uputstva za njihov rad,
utvrđuje uvjete rada, normative rada i jedinstvene elemente o vrednovanju
rezultata rada, organizacione i druge uvjete rada, te obavlja druge poslove
kojima se osigurava jedinstveni tehnološki sistem.

Članak 101.

Poslove koji se prema odredbama ovoga zakona povjeravaju ovlaštenim
organizacijama, stručna organizacija može obavljati i neposredno, a naročito
kada bi zbog prestanka rada tih organizacija ili drugih razloga moglo doći
do značajnijih poremećaja u obavljanju poslova koji se obavljaju u stanicama
zatehnički pregled vozila.

2. Tehnički pregled vozila

Članak 102.

Tehnički pregled vozila su redovni, preventivni i izvanredni.

Motorna i priključna vozila, traktore i bicikle s motorom (u daljem
tekstu vozila) što sudjeluju u prometu na cestama vlasnici odnosno korisnici
vozila dužni su podvrgnuti redovnom tehničkom pregledu jedanput godišnje.

Prijevoznik i samostalni prijevoznik koji obavljaju javni prijevoz,
pravne osobe koje obavljaju prijevoz za vlastite potrebe organizacije udruženog
rada koje daju vozila u najam (rentacar) i pravne osobe iz članka 60. ovoga
zakona, dužni su osigurati obavljanje preventivnih tehničkih pregleda svojih
motornih i priključnih vozila, osim motocikla, lakih prikolica i osobnih
automobila koji se koriste za prijevoz za vlastite potrebe.

Preventivni tehnički pregledi vozila obavljaju se dnevno (dnevni preventivni
tehnički pregledi) i u propisanim rokovima (periodični preventivni tehnički
pregledi).

Potvrdu o izvršenom preventivnom tehničkom pregledu vozač je dužan imati
uz prometnu dozvolu.

Ministar prometa i veza u suglasnosti s ministrom unutarnjih poslova
propisat će uređaje i opremu za obavljanje preventivnih tehničkih pregleda
vozila, obrazac potvrde o tehničkim pregledima, način, rokove, uvjete obavljanja
preventivnih tehničkih pregleda i vodenje evidencije o tim pregledima.

Članak 103.

Na izvanredni tehnički pregled uputit će se vozilo koje je isključeno
iz prometa zbog tehničke neispravnosti uređaja za upravljanje ili uređaja
za zaustavljanje, vozilo koje je u prometnoj nezgodi toliko oštećeno da
se opravdano sumnja da mu je neispravan uređaj za spajanje vučnog i priključnog
vozila.

Na izvanredni tehnički pregled uputit će se i vozilo za koje se opravdano
sumnja da mu je ovjerena tehnička ispravnost, a nije bilo na tehničkom
pregledu ili da tehnički pregled nije propisno obavljen.

Vozila iz stavka 1. i 2. ovoga članka upućuju na izvanredni tehnički
pregled ovlaštene službene osobe.

Članak 104.

Na tehničkom pregledu utvrđuje se ima ili vozilo propisane uređaje i
opremu, jesu li ti uređaji i oprema ispravni te da li udovoljavaju ostalim
propisanim uvjetima i normativima za sudjelovanje u prometu na cesti.

Članak 105.

Tehničke preglede vozila obavljaju društvena poduzeća, njihove zajednice
i društvene organizacije koje za to imaju odgovarajući objekt i prostor,
propisane, ispitane i ispravne uređaje i opremu, stručni kadar i odobrenje
za obavljanje tehničkih pregleda vozila (stanica za tehnički pregled vozila).

Preventivne tehničke preglede mogu obavljati i prijevoznici i pravne
osobe koje obavljaju prijevoz za vlastite potrebe ako ispunjavaju propisane
uvjete.

Kriterije o dovoljnom broju stanica za tehnički pregled vozila iz stavka
1. ovoga članka s obzirom na njihovu međusobnu udaljenost i kapacitet utvrduje
Vlada Republike Hrvatske.

Članak 106.

Odobrenje za obavljanje poslova tehničkih pregleda vozila izdaje policijska
uprava na čijem se području nalazi stanica za tehnički pregled vozila uz
pribavljeno mišljenje stručne organizacije.

Odobrenje za obavljanje preventivnih tehničkih pregleda vozila izdaje
općinski organ uprave nadležan za poslove cestovnog prometa uz prihavljeno
mišljenje stručne organizacije.

Članak 107.

Poduzeća koja se bave prodalom vozila mogu, u stanici za tehnički pregled
vozila, obaviti tehnički pregled vozila koja prodaju za sudjelovanje u
cestovnom prometu i kupcima tih vozila dati ispravu o tehničkoj ispravnosti
prema propisima o tehničkim pregledima vozila.

Članak 108.

Naknadu za tehnički pregled vozila u slučaju iz članka 101. stavka 1.
ovoga zakona plaća vlasnik odnosno korisnik vozila.

Vlasnik odnosno korisnik vozila plaća naknadu i za tehnički pregled
vozila u slučajevima iz članka 103. stavka 1. i 2. ovoga zakona ako se
utvrdi da vozilo nije ispravno ili je tehnička ispravnost ovjerena, a vozilo
nije bilo na tehničkom pregledu.

Ako u slučaju iz članka 103. stavka 2. ovoga zakona utvrdi da je ovjerena
tehnička ispravnost vozila, a tehnički pregled vozila nije propisno obavljen,
naknadu za tehnički pregled plaća stanica za tehnički pregled vozila u
kojoj je tehnička ispravnost vozila ovjerena.

Članak 109.

Tehničke preglede vozila obavljaju radnici koji imaju završen najmanje
peti (V) stupanj stručne spreme za zanimanje kontrolor tehničke ispravnosti
vozila i vozačku dozvolu za upravljanje motornim vozilima najmanje "B"
kategoriju (u daljem tekstu: kontrolor).

Članak 110.

Stanica za tehnički pregled vozila dužna je obavljati tehnički pregled
vozila na propisanim, ispitanim i ispravnim uređajima i opremi, prema propisima
i normativima za tehnički pregled i tehničku ispravnost vozila, te prema
općim aktima iz članka 100. ovoga zakona.

Članak 111.

Ako kontrolor na tehničkom pregledu utvrdi da su uređaji za upravljanje
ili uređaji za zaustavljanje ili uređaji za pogon na tekući plin na vozilu
neispravni toliko da bi takvo vozilo ugrožavalo sigurnost prometa na cestama,
zabranit će vozaču da se vozilom uključi u promet na cesti dok se ne uklone
neispravnosti. Ako se vozač takvim vozilom uključi u promet na cesti, stanica
za tehnički pregled vozila obavijestit će o tome najbližu policijsku upravu
odnosno policijsku stanicu.

Članak 112.

Stanica za tehnički pregled vozila dužna je voditi propisane evidencije,
obradivati podatke o tehničkim pregledima i utvrđenim neispravnostima vozila
i dostavljati ih policijskoj upravi odnosno policijskoj stanici na čijem
području imaju sjedište.

Stanice za tehnički pregled vozila dužne su stručnoj organizaciji dostaviti
podatke potrebne za jedinstvenu obradu podataka.

Članak 113.

Stanica za tehnički pregled vozila dužna je održavati u ispravnom i
urednom stanju objekte, uređaje i opremu.

Uredaji i oprema za tehnički pregled vozila podvrgavaju se obaveznom
pregledu najmanje jedanput u četiri mjeseca.

Pregled uređaja i opreme prema stavku 2. ovoga članka obavlja organizacija
koja je prema propisima o mjerilima ovlaštena za pregled mjerila koja se
koriste u stanicama za tehnički pregled vozila.

Članak 114.

Nadzor nad zakonitošću rada stanica za tehnički pregled vozila i stručne
organizacije obavlja Ministarstvo unutarnjih poslova.

Članak 115.

Nadzor nad radom stanica za tehnički pregled vozila prema članku 114.
ovoga zakona obavlja se redovnim i izvanrednim pregledima u objektima odnosno
na mjestima gdje se obavlja tehnički pregled vozila i kontrolom vozila
u prometu na cesti.

Radnici koji obavljaju nadzor nad radom stanica za tehnički pregled
vozila prema stavu 1. ovoga članka, (u daljem tekstu: ovlašteni stručni
radnici) dužni su provjeravati ispravnost uređaja i opreme kao i način
obavljanja tehničkih pregleda vozila. U tu svrhu ovlašteni stručni radnici
mog uzimati izjave od odgovornih i drugih zainteresiranih osoba.

O obavljenom pregledu, o utvrđenom stanju i o poduzetim mjerama u stanici
za tehnički pregled vozila ovlašteni stručni radnik sastavlja zapisnik.

Članak 116.

Stanica za tehnički pregled vozila mora dopustiti ovlaštenom stručnom
radniku nesmetan pristup u stanicu za tehnički pregled vozila i omogućiti
mu da obavi potrebna ispitivanja i provjeravanja kao i pregled dokumentacije

Članak 117.

Ako ovlašteni stručni radnik utvrdi da stanica za tehnički pregled vozila
koristi neispravne uređaje i opremu, ili da objekt i prostor ne udovoljavaju
propisanim uvjetima ili da tehničke preglede vozila obavlja radnik koji
za to ne ispunjava propisane uvjete rješenjem će joj privremeno zabraniti
rad i odrediti rok za otklanjanje utvrđenih nedostataka.

Ako ovlašteni stručni radnik utvrdi da stanica za tehnički pregled vozila
ne obavlja poslove tehničkih pregleda vozila, registracije i produženja
registracije prema propisima, rješenjem će joj narediti da nedostatke otkloni
u odredenom roku.

Ako stanica za tehnički pregled vozila ne otkloni utvrđene nedostatke
u određenom roku policijska uprava zabranit će obavljanjetehničkih pregleda
vozila.

Žalba protiv rješenja iz stavka 1. i 2. ovoga članka ne odlaže njegovo
izvršenje.

Članak 118.

Stručni nadzor nad radom stanice za tehnički pregled vozila obavlja
stručna organizacija.

Stanica za tehnički pregled vozila dužna je ovlaštenim stručnim radnicima
stručne organizacije omogućiti obavljanje stručnog nadzora.

Bliže odredbe o načinu i uvjetima pod kojima se obavlja stručni nadzor
utvrđuje stručna organizacija.

Članak 119.

Nadzor nad zakonitošću obavljanja preventivnih tehničkih pregleda vozila
u stanicama za preventivne tehničke preglede vozila obavlja organ uprave
nadležan za poslove inspekcije cestovnog prometa.

Stručni nadzor nad obavljanjem preventivnih tehničkih pregleda obavlja
stručna organizacija shodno odredbama članka 118. ovoga zakona.

Članak 120.

Pravne osobe iz članka 105. ovoga zakona koje imaju stanicu za tehnički
pregled vozila dužne su utvrditi obavezu stručnog usavršavanja i provjere
stručnosti kontrolora i drugih radnika koji rade na stručnim poslovima
tehničkih pregleda registracije i produženja registracije vozila.

Stručno usavršavanje i provjera stručnosti kontrolora i drugih radnika
iz stavka 1. ovoga članka obuhvaća naročito primjenu novih propisa, tehničkih
i drugih normativa korištenja novih uređaja i opreme, a provodi se najmanje
jedanput godišnje.

Program i način stručnog usavršavanja i provjere stručnosti kontrolora
i drugih radnika koji rade na stručnim poslovima tehničkih pregleda, registracije
i produženja registracije vozila utvrđuje stručna organizacija.

Članak 121.

Ako ovlašteni stručni radnik u obavljanju nadzora nad radom stanice
za tehnički pregled vozila utvrdi da kontrolor ili drugi radnik tehničke
preglede, registraciju i produženje registracije vozila ne obavlja stručno
i u skladu s propisima, zabranit će im da obavljaju tehničke preglede odnosno
registraciju i produženje registracije vozila i uputiti će ih na provjeru
stručnosti.

Članak 122.

Kontroloru i drugom radniku koji ne pristupi provjeri strućnosti u slučajevima
iz članka 120. i 121. ovoga zakona ili ne zadovolji na toj provjeri stanica
za tehnički pregled vozila ne smije dopustiti da obavlja poslove tehničkih
pregleda vozila, registraciju i produženje registracije vozilaza vrijeme
dok ne zadovolji na provjeri.

Članak 123.

Ministar unutarnjih poslova donijet će propise o: objektu, prostoru,
uređajima i opremi stanice za tehnički pregled vozila, uvjetima, normativima
i načinu obavljanja tehničkih pregleda vozila o načinu zabrane uključivanja
neispravnih vozila u promet na cesti iz stanice za tehnički pregled vozila,
evidenciji, obradi i dostavljanju podataka o tehničkim pregledima i tehničkoj
ispravnosti vozila.

3. Unutrašnja kontrola

Članak 124.

Prijevoznik i pravna osoba koja obavlja prijevoz za vlastite potrebe
mogu organizirati unutarnju kontrolu prometa i dužni su trajno kontrolirati
sigurnost i urednost prijevoza.

4. Ispitivanje vozila

Članak 125.

Vozila na motorni pogon i priključna vozila koja se serijski ili pojedinačno
proizvode, preinačuju ili bitnije popravljaju moraju u pogledu konstrukcijskih
osobina i uređaja bitnih za sigurno sudjelovanje u prometu, biti podvrgnuta
ispitivanju prije puštanja u promet. Tom ispitivanju podliježu i motori,
šasije i rezervni dijelovi koji su bitni za sigurnost prometa (dijelovi
uredaja za upravljanje, za zaustavljanje, za spajanje vučnog i priključnog
vozila, za davanje svjetlosnih znakova, za osvjetljivanje ceste i vozila
i sl.).

Vozila za koja nisu poznati tehnički podaci potrebni za tehnički pregled
i registraciju podvrgavaju se ispitivanju radi utvrđivanja tih podataka.

O tehničkim podacima utvrđenim u postupku iz stavka 1. i 2. ovoea članka
izdaje se potvrda o ispitivanju vozila (u daljem tekstu: potvrda).

Članak 126.

Ispitivanje u slučajevima iz članka 125. ovoga zakona kao i ispitivanje
vozila prema drugim propisima (o prijevozu opasnih tvari, izvanrednih tereta
i dr.) obavlja organizacija koju ovlasti Ministarstvo prometa i veza.

Organizacija iz stavka 1. ovoga članka dužna je obavljati ispitivanje
u skladu s propisima, normativnim i tehničkim uputstvima.

Članak 127

Potvrdu iz stavka 3. članka 125. ovoga zakona o ispitivanju serijskih
ili pojedinačno proizvodnih vozila, motora, šasije ili rezervnog dijela
pribavlja proizvodač, a potvrdu o ispitivanju preinačenog ili bitnije popravljenog
vozila, motora, šasije ili rezervnog dijela kao i o tehničkim podacima
pribavlja vlasnik odnosno korisnik vozila.

Članak 128.

Ako je za vozilo izdana potvrda ili druga isprava s tehničkim podacima
koji ne odgovaraju stvarnom stanju vozila ili je izdana potvrda o ispitivanju
od dvije ili više organizacija s različitim tehničkim podacima ili ako
vlasnik odnosno korisnik vozila nije zadovoljan s tehničkim podacima unesenim
u potvrdu, ispitivanje vozila obavit će stručna komisija koju odredi Ministarstvo
prometa i veza. Potvrda o tehničkim podacima vozila koju izda stručna komisija
mjerodavna je za donošenje odluke o pitanju zbog kojeg je obavljeno ispitivanje.

Članak 129.

Vozila kojima je ugrađen uređaj za pogon na tekući plin ne smiju sudjelovati
u prometu na cesti bez potvrde o ispitivanju rezervoara, potvrde o ugrađenim
uređajima i opremi za plinski pogon te ako plinske instalacije nisu ispravne.

Potvrdu o ispitivanju rezervoara izdaje inspekcija parnih kotlova, a
potvrdu o ugrađenim uređajime i opremi za plinski pogon izdaje organizacija
za ispitivanje kvalitete robe ili organizacija koja je ovlaštena za ispitivanje
vozila. Tehničku ispravnost plinskih instalacija utvrđuje stanica za tehnički
pregled vozila.

Članak 130.

Nadzor nad provođenjem propisa o uvjetima, normativima i načinu ispitivanja
vozila obavlja Ministarstvo prometa i veza.

Organizacija iz stavka 1. članka 126. ovoga zakona dužna je ovlaštenom
stručnom radniku koji obavlja nadzor omogućiti pristup u prostorije u kojima
se obavlja ispitivanje, staviti mu na uvid potrebnu dokumentaciju i dati
potrebna obavještenja i objašnjenja.

Ako se utvrdi da organizacija iz stavka 1. članka 126. ovoga zakona
ne ispunjava propisane uvjete ili da izdaje potvrde o ispitivanju koje
ne odgovaraju tehničkom stanju vozila Ministarstvo prometa i veza oduzet
će joj dano ovlaštenje.

Članak 131.

Ministar energetike i industrije u suglasnosti s ministrom prometa i
veza donijeti će propise o uvjetima, postupku i načinu ispitivanja vozila,
o tome što se smatra proizvodnjom, preinakom i bitnijim popravkom, o stručnoj
spremi radnika koji obavljaju ispitivanje, obliku i sadržaju potvrde, o
vođenju evidecije o izdanim potvrdama te o davanju na korištenje podataka
o ispitivanju vozila.

5. Registracija vozila

Članak 132.

Traktori, radni strojevi, motokultivatori, i bicikli s motorom, kao
i priključna vozila koja vuče traktor ili motokultivator smiju sudjelovati
u prometu na cesti ako su registrirani.

Za registraciju traktora i bicikla s motorom izdaje se prometna dozvola
i registracijske pločice.

Za registraciju radnog stroja i motokultivatora izdaje se potvrda o
registraciji i registarske pločice.

Vlasnici odnosno korisnici vozila iz stavka 1. i 2. ovoga članka dužni
su prijaviti nadležnoj policijskoj upravi odnosno policijskoj stanici ili
stanici za tehnički pregled vozila, promjenu svakog podatka iz prometne
dozvole odnosno iz potvrde o registraciju u roku 15 dana od nastale promjene.

Vozač koji u prometu na cesti upravlja vozilom iz stavka 1. i 2. ovog
članka mora kod sebe imati prometnu dozvolu odnosno potvrdu o registraciji.

Radnim strojevima i motokultivatorima ne produžava se registracija.

Članak 133.

Registiaciju vozila na motorni pogon i priključnih vozila obavlja policijska
uprava udnosno policijska stanica na čijem području vlasnik ima prebivalište
odnosno korisnik vozila sjedište.

Poslove registraicije vozila mogu obavljati i stanice za tehnički pregled
vozila ako ispunjavaju propisane uvjete.

Rješenje o ispunjavanju uvjeta iz stavka 2. ovoga članka donosi policijska
uprava na čijem se području nalazi za tehnički pregled vozila.

Registracija i produženje registracije vozila unutarnjih poslova obavlja
se na način i uz uvjete koje propiše ministar unutarnjih poslova.

Članak 134.

Produženje registracije vozila odnosno produženje roka važenja prometne
dozvole obavlja stanica za tehnički pregled vozila.

Stanica za tehnički pregled vozila produžit će registraciju odnosno
rok važenja prometne dozvole ako je utvrđeno da je vozilo tehnički ispravno
i da su za to ispunjeni drugi propisani uvjeti.

Ako je tehnički pregled izvršen u stanici za tehnički pregled vozila
koja nije ovlaštena za produženje registracije vozila, produženje registracije
izvršit će policijska uprava odnosno policijska stanica na člijem području
vlasnik ima prebivalište odnosno korisnik vozila sjedište ili stanica za
tehnički pregled vozila.

Protiv rješenja stanice za tehnički pregled vozila kojim se odbija zahtjev
za registraciju ili produženje registracije vozila može se izjaviti žalba
policijskoj upravi na čijem području vlasnik vozila ima prebivalište.

Članak 135.

Za registraciju i produženje registracije vozila vlasnik odnosno korisnik
vozila ne plaća administrativnu taksu kada za to plaća naknadu u stanici
za tehnički pregled vozila.

Članak 136.

Za potvrđivanje prometne dozvole, potvrde o registraciji i produženja
registracije vozila, stanica za tehnički pregled vozila mora imati i samo
u tu svrhu upotrebljavati pečat prema propisima o pečatima i žigovima sa
grbom Republike Hrvatske.

Članak 137.

Ministar unutarnjih poslova donijet će propise o registracijskim područjima
na kojima registrirana motorna i njihova priključna vozila imaju istu oznaku
o obliku i sadržaju registarskih pločica i o obrascu potvrde o registraciji
za vozila iz članka 132. stavka 1. ovoga zakona, o uvjetima, postupku i
načinu registracije i produženju registracije, o načinu i rokovima obavještavanja
o registraciji i produženju registracije vozila u stanici za tehnički pregled
vozila, o evidenciji registriranih vozila, odjavi, brisanju iz evidencije
i oduzimanju registarskih pločica te o uvjetima koje moraju ispunjavati
stanice za tehnički pregled vozila za registraciju vozila.

VII. SAVJETI ZA SIGURNOST PROMETA NA CESTAMA

Članak 138.

Radi promicanja prometno-preventivnih aktivnosti i prometne kulture
sudionika u prometu na cestama, Vlada Republike Hrvatske osniva pri Ministarstvu
prometa i veza Savjet za sigurnost prometa na cestama (u daljnjem tekstu:
Savjet).

Članovi Savjeta imenuju se iz reda znanstvenih i stručnih djelatnika
iz oblasti značajnih za sigurnost prometa na cestama te iz redova republičkih
organa i organizacija od značaja za sigurnost u prometu.

Predsjednika, članove i tajnika Savjeta, na prijedlog Ministarstva prometa
i veza, imenuje Vlada Republike Hrvatske.

Članak 139.

Savjet o suradnji s nadležnim organima osobito brine:

1. o unapređenju prometnog odgoja i osposobljavanju mladih za sudjelovanje
u prometu,

2. o unapređenju propagandnog i informativnog djelovanja prema sudionicima
u prometu,

3. o poticanju razvoja službe pomoći i informacija na cestama,

4. o preventivnim aktivnostima na cestama i vozilima,

5. o poticanju razvoja službe hitne medicinske pomoći na cestama,

6. o suradnji i koordinaciji s istim ili sličnim tijelima u zemlji i
svijetu,

7. o drugim preventivnim aktivnostima u sigurnosti cestovnog prometa.

Članak 140.

Sredstva za obavljanje aktivnosti iz članka 139. ovoga zakona osiguravaju
se u Proračunu Republike Hrvatske.

Za poslove i programe iz članka 139. ovoga zakona, sredstva mogu osigurati
i druge neposredno zainteresirane pravne osobe.

Sredstva iz stavka 1. i 2. ovoga članka koriste se uz suglasnost Ministarstva
prometa i veza.

VIII. PROMETNI ODGOJ I PREVENTIVA

Članak 141.

U svrhu ostvarivanja povoljnijih uvjeta za sigurnost prometa na cestama
policijske uprave odnosno policijske stanice na vlastitu inicijativu ili
na zahtjev odgojno-obrazovnih organizacija, organa društveno-političkih
zajednica, poduzeća i drugih pravnih osoba mogu organizirati školske prometne
jedinice i omladinske prometne jedinice.

Kad pripadnici prometnih jedinica obavljaju zadatke kontrole i reguliranja
prometa moraju imati posebne oznake.

Sudionici u prometu moraju postupiti po znakovima i naredbama pripadnika
prometnih jedinica.

Ministar unutarnjih poslova donijet će propise o osposobljavanju, uniformi
i oznakama pripadnika prometnih jedinica

Članak 142.

Odgajatelj u organizaciji za predškolski odgoj djece i nastavnik koji
vodi djecu u organiziranoj grupi dužan je podizanjem ruke vertikalno zaustaviti
promet vozila za vrijeme prijelaza djece preko ceste Na znak odgajatelja
odnosno nastavnika koji vodi djecu vozač mora zaustaviti vozilo.

IX. POSEBNE MJERE

Članak 143.

Vozaču traktora, radnog stroja, motokultivatora i bicikla s motorom
koji je pravomoćnom odlukom kažnjen za dva ili više prekršaja iz članka
155. stav 1. točka 4., 5., 13., i 17. ovoga zakona, koje je počinio u roku
od dvije godine, pri izricanju kazne za slijedeći prekršaj izriče se i
zaštitna mjera prisustvovanja predavanjima i prikazivanju filmova o posljedicama
koje proizlaze iz nepoštivanja ili nepoznavanja prometnih propisa.

Ako vozač kojem je izrečena zaštitna mjera iz stavka 1. ovoga članka
u istom roku ponovno počini dva ili više prekršaja iz stavka 1. točka 4.,
5. i 17. članka 155. pri izricanju kazne za prekršaj izriče mu se i zaštitna
mjera upućivanja na provjeru poznavanja prometnih propisa, prometnih znakova
i vještine upravljanja vozilom.

Vozaču koji se ne odazove pozivu radi primjene zaštitne mjere iz stavka
1. i 2. ovoga članka ili ne pokaže dovoljno poznavanja prometnih propisa,
prometnih znakova ili vještine upravljanja vozilom privremeno će se oduzeti
vozačka dozvola, dozvola za upravljanje traktorom odnosno potvrda o poznavanju
prometnih propisa, dok toj provjeri ne pristupi odnosno na provjeri ne
zadovolji.

Zaštitna mjera iz stavka 1. i 2. ovoga članka može se izreći zajedno
sa zaštitnom mjerom zabrane upravljanja određenom vrstom ili kategorijom
vozila.

O zaštitnim mjerama iz stavka 1. i 2. ovoga članka koje su izrečene
vozaču čije je zanimanje upravljanje vozilom policijska uprava odnosno
policijska stanica koja provodi mjeru, obavještava pravnu osobu u kojoj
je vozač zaposlen te organ koji je izdao rješenje o odobrenju za obavljanje
javnog prijevoza.

Članak 144.

Provjera poznavanja prometnih propisa, prometnih znakova i vještine
upravljanja vozilom obavlja se prema programu polaganja vozačkog ispita.

Vozač koji na provjeri ne pokaže posebno znanje može se podvrgnuti ponovnoj
provjeri nakon proteka 15 dana od dana provjere.

Ako vozač i nakon tri provjere ne pokaže dovoljno znanja ponovnoj provjeri
može pristupiti u roku šest mjeseci od dana posljednje provjere:

Članak 145.

Naknadu za troškove provjere poznavanja prometnih propisa, prometnih
znakova i vještine upravljanja vozilom snosi vozač.

Članak 146.

Istražni sudac ili vijeće koje vodi postupak protiv vozača zbog krivičnog
djela ugrožavanja javnog prometa može vozaču oduzeti vozačku dozvolm, dozvolu
za upravljanje traktorom, dozvolu za upravljanje tramvajem ili potvrdu
o poznavanju prometnih propisa - za vrijeme dok postupak traje.

Istražni sudac ili vijeće uz konzultaciju javnog tužioca, može dozvolu
odnosno potvrdu oduzetu prema stavku 1. ovoga članka vratiti vozaču ako
se, opravdano može zaključiti da više ne postoje razlozi za oduzimanje

Članak 147.

Osobni automobili kojima se koriste istražni suci i javni tužioci za
obavljanje uviđaja povodom krivičnih djela te vozila Ministarstva pravosuđa
i uprave kojima se prevoze uhićene ili osuđene osobe, mogu imati ugrađeno
jedno plavo rotacijsko svjetlo na krovu i uređaj za davanje signala u nizu
tonova raznih visina.

Na vozila iz stavka 1. ovoga članka, kada posebnim uređajima daju svjetlosne
i zvučne signale, primjenjuju se odredbe o pravu prednosti prolaza koje
se odnose na vozila s pravom prednosti prolaza.

Članak 148.

Troškove uklanjanja i čuvanja vozila, tereta, stvari ili drugog materijala
kao i poduzimanje drugih odgovarajućih mjera prema članku 155. stavak 4.
Zakona o osnovama sigurnosti prometa na cestama snosi organizacija za održavanje
cesta, a ona ima pravo na naknadu od onoga tko ih je prouzročio.

Članak 149.

Za tehnički pregled, ispitivanje, registraciju i produženje registracije
vozila i poslove koji su s time povezani vlasnik, odnosno korisnik vozila
plača naknadu.

Naknada za redovni tehnički pregled i ispitivanje vozila jednaka je
prema kategorijama vozila, a naknada za periodični preventivni tehnički
pregled, registraciju, produženje registracije vozila i druge poslove koji
se obavljaju u vezi s tim poslovima, jednaka je bez obzira na kategoriju
vozila.

Kada se tehnički pregled, registracija i produženje registracije vozila
obavlja izvan objekta stanica za tehnički pregled vozila naknada iz stavka
1. ovoga članka može biti i različita.

Naknade iz stavka 1. do 3. ovoga članka sastoje se iz dijela koji pripada
stanici za tehnički pregled vozila i dijela koji pripada stručnoj organizaciji
za poslove koje obavlja u toj oblasti.

Visinu naknada iz stavka 1. do 3. ovoga članka određuje stručna organizacija
na osnovu kriterija i mjerila koje utvrdi zajedno sa stanicama za tehnički
pregled vozila.

Vlada Republike Hrvatske može odrediti najvišu razinu naknada iz stavka
1. do 3. ovoga člana.

Naknade utvrđene u skladu s ovim zakonom ne smatraju se cijenama u smislu
propisa o cijenama.

X. KAZNENE ODREDBE

Članak 150.

Novčanom kaznom od 500 do 2.500 dinara kaznit će se za prekršaj pravna
osoba:

1. ako otpočne osposobljavanje kandidata za vozače vozila prije nego
što nadležni organ utvrdi da ispunjava za to propisane uvjete (članak 62.);

2. ako dopusti da kandidate za vozače vozila osposobljava osoba koja
ne ispunjava uvjete propisane u članku 63. ovoga zakona;

3. ako obavlja zdravstvene preglede vozača i osoba koje se osposobljavaju
za vozača i izdaje im uvjerenja o zdravstvenoj sposobnosti za upravljanje
vozilima, a nije za to određena (članak 94.);

4. ako obavlja tehnički pregled vozila, a za to nema odobrenja (članak
105);

5. ako bez ovlaštenja obavlja ispitivanje rezervnih dijelova kao i vozila
za koja nisu poznati tehnički podaci (članak 125. stavak 1. i 2.);

Za prekršaj iz stavka 1. ovoga članka kaznit će se novčanom kaznom od
100 do 500 dinara i odgovorna osoba u pravnoj osobi.

Za prekršaj iz stavka 1. točka 1. do 5. ovoga članka izreći će se i
zaštitna mjera oduzimanja imovinske koristi.

Članak 151.

Novčanom kaznom od 500 do 2500 dinara kaznit će se za prekršaj prijevoznik
ili druga pravna osoba:

1. ako ne osigura i ne provodi pouku i provjeru znanja vozača iz članka
96. uvoga zakona;

2. ako ne obavi ili ne osigura obavljanje periodičnih preventivnih tehničkih
pregleda svojih vozila prema odredbama članka 102. ovoga zakona.

Za prekršaj iz stavka 1. ovoga članka kaznit će se novčanom kaznom od
100 do 500 dirlara i odgovorna osoba u pravnoj osobi.

Članak 152.

Novčanom kaznom od 200 do 2.000 dinara kaznit će se za prekršaj radna
organizacija zdravstva koja je određena da obavlja zdravstvene preglede
kandidata za vozača i vozača vozila:

1 ako dopusti da zdravstvene preglede kandidata za vozača i vozača obavljaju
osobe koje nemaju određene specijalnosti (članak 86. stavak 2. i članak
89. stavak 3.);

2. ako ne izda i ne dostavi općinskom organu uprave nadležnom za unutarnje
poslove uvjerenje o zdravstvenoj sposobnosti vozača za kojeg se utvrdi
da nije sposoban sigurno upravljati vozilom na cesti ili ako ne obavijesti
sekretarijat za unutarnje poslove odnosno stanicu javne sigurnosti o duševnoj
ili tjelesnoj nesposobnosti kandidata za vozača i vozača (članak 92.);

Za prekršaj iz stavka 1. ovoga elanka kaznit će se novčanom kaznom od
50 do 500 dinara i odgovorna osoba u radnoj organizaciji zdravstva.

Za prekršaj iz stavka 1. toćka 1. i 2. ovoga članka izreći će se i zaštitna
mjera oduzimanja imovinske koristi.

Članak 153.

Novčanom kaznom od 150 do 1.500 dinara kaznit će se za prekršaj pravna
osoba:

1. ako bez odobrenja obavlja pokusnu vožnju na cesti vozilom na rnotorni
pogon ili ako ne poduzme mjere osiguranja određene u odobrenju za pokusnu
vožnju (članak 47.);

2. ako na cesti, bez odobrenja, održava sportsku ili drugu priredbu
ili aktivnost (članak 48. stavak 1.);

3. ako na cesti počne sportsku ili drugu priredbu ili aktivnost prije
nego što su poduzete sve mjere osiguranja određene u odobrenju (članak
53. stavak 1.);

4. ako ne prekine sportsku ili drugu priredbu ili aktivnost na cesti
u slučajevima iz članka 54. ovoga zakona;

5. ako naredi ili dopusti da tramvajem u prometu upravlja osoba koja
nema dozvolu za upravljanje tramvajem (članak 75. stavak 1.);

6. ako naredi ili dopusti da tehnički pregled vozila i registraciju
vozila obavlja osoba koja nema za to propisanu stručnu spremu (članak 109.);

7. ako naredi ili dopusti da se tehnički pregled vozila i rcgistracija
vozila obavlja suprotno općim aktima iz članka 100. ovoga zakona, odnosno
na uređajima i opremi koji za to nisu propisani i ispitani, ispravni, ili
da se tehnički pregled vozila i registracija vozila obavlja suprotno propisima
i normativima za tehnički pregled i tehničku ispravnost vozila (članak
110.);

8. ako ne vodi propisanu evidenciju ili ne obrađuje podatke o tehničkim
pregledima vozila ili te podatke ne dostavlja policijskoj upravi odnosno
policijskoj stanici odnosno stručnoj organizaciji (članak 112.);

9. ako ne održava u ispravnom i urednom stanju objekt, uređaje i opremu
stanice za tehnički pregled vozila ili uređaje i opremu ne podvrgava obaveznom
pregledu (članak 113.);

10. ako ovlaštenom stručnom radniku ne dopusti nesmetan pristup na mjesta
kojima se obavlja tehnički pregled vozila ili mu ne omogući da obavi potrebna
ispitivanja i provjeravanja ili mu ne stavi na raspolaganje dokumentaciju
o vozilima (članak 116.) odnosno ako mu onemogući obavljanje stručnog nadzora
(članak 118.);

11. ako obavlja tehničke preglede vozila za vrijeme za koje joj je privremeno
zabranjen rad (članak 117. stavak 1.);

12. ako ne omogući obavljanje nadzora nad zakonitošću rada, odnosno
stručnog nadzora nad obavljanjem preventivnih tehničkih pregleda vozila
(članak 119.):

13. ako postupa suprotno odredbama članka 148. ovoga zakona;

14. ako naredi ili dopusti da tehničke preglede vozila, registraciju
i produženja registracije obavlja kontrolor odnosno radnik kojemu je to
zabranjeno (članak 121.) ili koji nije zadovoljio na provjeri stručnosti
(članak 122.);

15. ako bez potvrde o ispitivanju pusti u promet serijski ili pojedinačno
proizvedeno, preinačeno ili bitnije popravljeno vozilo na motorni pogon
ili priključno vozilo ili motor, šasiju ili rezervne dijelove koji su bitni
za sigurnost prometa (članak 125.);

16. ako za potvrđivanje prometne dozvole, potvrde o registraciji i produženja
registracije vozila odnosno produženja važenja prometne dozvole upotrebljava
pečat suprotno članku 136. ovoga zakona;

Za prekršaj iz stavka 1. ovoga članka kaznit će se novčanom kaznom od
50 do 250 dinara i odgovorna osoba u pravnoj osobi.

Članak 154.

Novčanom kaznom od loo do 60o dinara kaznit će se za prekršaj pravna
osoba:

1. ako pri izvodenju radova na cesti ili iz drugih razloga, kada organizira
naizmjenično propuštanje vozila iz suprotnih smjerova jednim prometnim
trakom, ne regulira propuštanje vozila znakovima prema članku 13. stavak
1. i 2. ovoga zakona;

2. ako naredi ili dopusti da se traktorom u prometu na cesti vuče zaprežno
vozilo koje nije preuređeno za traktorsku vuču ili da se vuče više od jednog
zaprežnog vozila, ili da u prometu na cesti sudjeluje zaprežno vozilo koje
vuče traktor, a nema kotače sa pumpnim, spužvastim ili sličnim gumama ili
ako zaprežno vozilo nije priključeno traktoru krutom zglobnom vezom (članak
21.);

3. ako naredi. ili dopusti da se radnim strojem ili motokultivatorom
u prometu na cesti vuku priključci koji ne služe njihovoj namjeni (članak
24. stavak 1.);

4. ako naredi ili dopusti da u prometu na cesti noću iIi danju za vrijeme
smanjene vidljivosti sudjeluje radni stroj ili motokultivator koji nema
ispravna i upaljena oborena svjetla za osvjetljavanje ceste, a na stražnjoj
strani pozicijska svjetla i katadioptere (članak 24. stavak 2);

5. ako naredi ili dopusti da u prometu na cesti sudjeluje radni stroj
ili motokultivator, koji se na ravnoj cesti mogu kretati brzinom većom
od 20 km na sat, a nema stop-svjetla (članak 24. stavak 3);

6. ako naredi ili dopusti da u prometu na cesti sudjeluje radni stroj
ili motokultivator koji nema ispravne uređaje za upravljanje (članak 25.
stavak 1), ili dopusti da u prometu na cesti sudjeluje radni stroj ili
motokultivator koji nema uređaje za zaustavljanje prema članku 25. stavak
2. ovoga zakona;

7. ako naredi ili dopusti da se za vrijeme kretanja po cesti na radnom
stroju ili njegovom priključku ili na motokultivatoru i njegovom priključnom
vozilu prevoze osobe suprotno članku 25. stavku 3. i 4. ovoga zakona;

8. ako naredi ili dopusti da se u vozilu na motorni pogon prevozi više
osoba nego što je upisano u prometnoj dozvoli odnosno potvrdi o registraciji
(članak 28.);

9. ako naredi ili dopusti da se prevoze osobe u zatvorenom prostoru
vozila koji se ne može otvoriti iznutra (članak 29.);

10. ako naredi ili dopusti da se motornim ili priključnim vozilom za
prijevoz putnika u javnom gradskom prometu ili autobusom kojim se obavlja
prijevoz osoba za vlastite potrebe u gradskom prometu vrši prijevoz osoba
suprotno članku 31. stavak 2. i 3. ovoga zakona;

11. ako naredi ili dopusti da se na teretnom motornom vozilu u prostoru
za smještaj tereta ili na priključnom vozilu koje vuče traktor prevoze
osobe suprotno članku 33. i 34. ovoga zakona;

12. ako naredi ili dopusti da se na turističkom vlaku prevoze osobe
suprotno članku 39. ovoga zakona;

13. ako naredi ili dopusti da se u prometu na cesti prevoze osobe teretnim
motornim vozilom ili priključnim vozilom na kojima je to zabranjeno (članak
40) ili da vozilom kada se u prostoru za smještaj tereta, uz odobrenje,
prevozi više od pet osoba. upravlja vozač koji nije najmanje tri godine
upravljao takvim vozilom (članak 12);

14. ako posebnim znakom ne označi vozilo koje prati natjecatelje na
sportskoj priredbi na cesti (članak 55);

15. ako nakon završetka sportske ili druge priredbe odnosno aktivnosti
na cesti ne ukloni sa ceste prometne znakove i druge oznake, uređeje, predmete
i objekte koji su bili postavljeni radi održavanja priredbe odnosno obavljanja
aktivnosti, ili ako ne popravi i ne dovede u prvobitno stanje cestu i cestovne
objekte koji su bili oštećeni pri održavsnju priredbe odnosno obavljanju
aktivnosti (članak 56. stavak 1);

16. ako naredi ili dopusti da u prometu na cesti vozilom na motorni
pogon upravlja osoba koja ne smije upravljati takvim vozilom (članak 78);

17. ako naredi ili dopusti da u prometu na cesti sudjeluje vozilo koje
nije podvrgnuto tehničkom pregledu prema članku 102. ovoga zakona;

18. ako naredi ili dopusti da se u prometu na cesti koristi vozilo s
ugrađenim uređajem za pogon na tekući plin za koji nije izdana potvrda
o ispitivanju rezervoara, potvrda o ugrađenim uređajima ili ako plinske
instalacije nisu ispravne (članak 129. stavak 1);

19. ako naredi ili dopusti da u prometu na cesti sudjeluje neregistriran
traktor, radni stroj, bicikl s motorom ili priključno vozilo koje vuče
traktor (članak 132. stavak 1).

Za prekršaje iz stavka 1. ovoga članka kaznit će se novčanom kaznom
od 25 do 250 dinara i odgovorna osoba u pravnoj osobi.

Za prekršaje iz stavka 1. točke 4. i točke 10. do 16. ovoga članka kaznit
će se pojedinac kao prijevoznik novčanom kaznom od 50 do 500 dinara, a
ako je prekršaj učinio radi sticanja materijalne koristi kaznit će se novčanom
kaznom od 60 do 600 dinara.

Članak 155.

Novčanom kaznom od 200 dinara kaznit će se na licu mjesta za prekršaj:

1. vozač autobusa ili teretnog motornog vozila kada se vožnjom unatrag
uključuje u promet iz dvorišta, garaže ili druge površine, a vidik mu je
zaklonjen ili mu je vidljivost znatno smanjena, ako se uključuje u promet
suprotno članku 4. ovoga zakona;

2. vozač koji ne skine s vozila ili s kolnika blato koje je nanio pri
uključivanju u promet sa zemljanog puta ili s druge površine (članak 5);

3. vozač koji ne postupi prema znakovima kojima se regulira naizmjenično
propuštanje vozila iz suprotnih smjerova jednim prometnim trakom (članak
13);

4. vozač traktora koji u prometu na cesti vuče traktorom zaprežno vozilo
koje nema na stražnjoj strani pozicijska svijetla i smjerokaze ili nema
uređaj za zaustavljanje i stop svijetla ili oni ne odgovaraju ili nisu
postavljeni prema propisima (članak 22);

5. vozač koji u prometu na cesti noću ili danju za vrijeme smanjene
vidljivosti upravlja radnim strojem ili motokultivatorom koji nema ispravna
i upaljena oborena svjetla za osvjetljavanje ceste, a na stražnjoj strani
pozicijska svjetla i katadioptere (članak 24. stavak 2. i 4.);

6. vozač koji vozilom na motorni pogon u prometu na cesti prevozi više
osoba nego je upisano u prometnoj dozvoli odnosno u potvrdi o registraciji
(članak 28);

7. vozač koji motornim ili priključnim vozilom za prijevoz putnika prevozi
osobe suprotno članku 31. stavak 1. i 2.;

8. vozač koji na teretnom motornom vozilu u prostoru za smještaj tereta
ili na priključnom vozilu koje vuče traktor prevozi osobe suprotno članku
32. i 33. ovoga zakona;

9. vozač koji na turističkom vlaku prevozi osobe suprotno članku 39.
ovoga zakona;

10. vozač koji bez odobrenja vozilom na motorni pogon obavlja pokusnu
vožnju na cesti ili ne poduzme mjere osiguranja određene u odobrenju za
pokusnu vožnju ili za vrijeme pokusne vožnje na vozilu prevozi osobe koje
nisu navedene u odobrenju (članak 47);

11. osoba koja osposobljava kandidate za vozače vozila, a ne ispunjava
za to propisane uvjete (članak 63);

12. vozač - instruktor koji u praktičnom upravljanju vozilom osposobljava
kandidata za vozača vozilom za koje on nema dozvolu za vozača - instruktora
(članak 67);

13. vozač koji u prometu na cesti upravlja traktorom, a nema dozvolu
za upravljanje traktorom, odnosno nema vozačku dozvolu za upravljanje motornim
vozilom "B", "C" ili "D" kategorije (članak
73);

14. vozač koji upravlja tramvajem, a nema dozvolu za upravljanje tramvajem
(članak 75. stavak 1);

15. vozač koji u prometu na cesti upravlja radnim strojem motokultivatorom
ili biciklom s motorom, a nema potvrdu o poznavanju prometnih propisa ili
nema vozačku dozvolu za upravljanje traktorom (članak 76. stavak 1);

16. vozač kojem je povjereno upravljanje vozilom ako dade da u prometu
na cesti vozilom na motorni pogon upravlja osoba koja ne smije upravljati
takvim vozilom (članak 78);

17. vozač koji u prometu na cesti upravlja vozilom koje nije tehnički
pregledano prema članku 102. ovoga zakona;

18. vozač koji vozilo ne podvrgne tehničkom pregledu na koji je upućeno
prema članku 103. stavku 1. i 2. ovoga zakona;

19. vozač koji uključi u promet na cesti vozilo za koje je kontrolor
na tehničkom pregledu zabranio da se uključi u promet dok se ne uklone
utvrđene neispravnosti (članak 111.)

20. vozač koji u prometu na cesti upravlja vozilom s ugrađenim uređajima
za pogon na tekući plin za koji nije izdana potvrda o ispitivanju rezervoara,
potvrda o ugrađenim uređajima i opremi na plinski pogon ili ako plinske
instalacije nisu ispravne (članak 129. stavak 1);

21. vozač koji u prometu na cesti upravlja neregistriranim traktorom,
radnim strojem, biciklom s motorom, ili sudjeluje u prometu na cesti s
neregistriranim priključnim vozilom koje vuče traktor (članak 132. stavak
1);

22. osoba koja u prometu na cesti ne postupi prema znakovima ili naredbama
pripadnika prometnih jedinica (članak 131. stavak 3);

23. vozač koji u prometu na cesti ne zaustavi vozilo na znak odgajatelja
ili nastavnika koji vodi djecu preko ceste (članak 132).

Ako je prekršajem iz stavka 1. ovoga članka uzrokovana neposredna opasnost
za druge sudionike u prometu ili prometna nezgoda, učinioca će se kazniti
novčanom kaznom od 400 do 800 dinara ili kaznom zatvora do dva mjeseca.

Članak 156.

Novčanom kaznom od 100 dinara kaznit će se na licu mjesta na prekršaj:

1. vozač koji se kreće sporije od tramvaja i drugih vozila koji se kreću
cestom po tramvajskim tračnicama ako se ne kreće na dovoljnom razmaku od
tramvajskih tračnica (članak 6. stavak 1.);

2. vozač koji na cesti ostavi vozilo na motorni pogon bez nadzora, a
ne poduzme sve potrebne mjere kojima se sprečava da neovlaštene osobe stave
vozilo u pokret prema članku 12. ovoga zakona;

3. tko biciklom ili biciklom s motorom u prometu na cesti vuče prikolicu
suprotno odredbi članka 15. stavka 1. ovoga zakona;

4. tko u prometu na cesti prevozi osobe na prikolici bicikla i bicikla
s motorom ili u tovarnom sanduku tricikla i tricikla s motorom (članak
15. stavak 2.);

5. vozač bicikla, bicikla s motorom, tricikla. tricikla s motorom i
motocikla koji prevozi osobu koja je pod utjecajem alkohola (članak 17.);

6. vozač zaprežnog vozila koji za vrijeme vožnje na cesti ne drži uzde
u rukama ili ne vodi zapregu hodajući pokraj ili ispred nje (članak 19.
stavak 1.) ili ne vodi zapregu u slučajevima iz članka 19. stavka 2. ovoga
zakona;

7. vozač zaprežnog vozila koji u prometu na cesti u zaprežno vozilo
upregne više od dvije zaprege jednu iza druge ili u prometu na cesti zaprežnim
vozilom vuče više od jednog vozila ili za zaprežno vozilo u prometu na
cesti priveže više od jednog grla stoke ili jedno grlo stoke priveže na
nedopuštenom mjestu (članak 20.);

8. vozač traktora koji u prometu na cesti vuče zaprežno vozilo koje
nije preuređeno za traktorsku vuču ili vuče više od jednog zaprežnog vozila
ili vuče zaprežno vozilo koje nema kotače s pumpanim, spužvastim ili sličnim
gumarna (članak 20. stav 1. i 2.) ili vuče zaprežno vozilo koje nije priključeno
traktoru krutom zglobnom vezom prema članku 21. stavku 3. ovoga zakona;

9. vozač traktora koji u prometu na cesti vuče zaprežno vozilo čija
je ukupna masa veća od dopuštene (članak 23);

10. vozač radnog stroja ili motokultivatora a o u prometu na cesti vuče
priključke koji ne služe njihovoj namjeni (članak 24. stavak 1.), kao i
vozač radnog stroja ili motokultivatora, koji se na ravnoj cesti može kretati
brzinom većom od 20 km na sat, a nema stop-svjetla (članak 24. stavak 3);

11. vozač koji za vrijeme kretanja po cesti na radnom stroju ili njegovom
priključku ili na motokultivatoru i njegovom priključnom vozilu prevozi
osobe suprotno članku 25. stavku 3. i 4. ovoga zakona;

12. vodič organizirane kolone pješaka i pješaci ako se u koloni ne kreću
krajnjom desnom stranom ceste ili ako se ne kreću u koloni po jedan noću
i danju za vrijeme smanjene vidljivosti te u drugim slučajevima kada je
to potrebno radi sigurnosti prometa. a vodić i ako je organizirana kolona
duža od 50 metara ili je razmak između kolona manji od 50 metara (članak
26);

13. osoba koja se na kolniku igra, sanjka, skija i sl. (članak 27.);

14. vozač koji prevozi osobe u zatvorenom prostoru vozila koji se ne
može otvoriti iznutra (članak 29);

15. osoba koja za vrijeme kretanja vozila u prometu na cesti iskače,
otvara vrata, naginje se izvan vozila ili se vozi na vanjskim dijelovima
vozila ili na traktorskim priključcima ili uskače u vozilo (članak 30);

16. vozač koji u prometu na cesti priključnim vozilom koje vuče traktor
u prostoru za smještaj tereta prevozi osobe, ako se kreće brzinom većom
od 25 km na sat (član 38);

17. vozač koji u prometu na cesti prevozi osobe na teretnom motornom
vozilu ili na priključnom vozilu na kojem je zabranjeno prevoziti osobe
(članak 4o);

18. osoba koja se prevozi teretnim motornim vozilom u prostoru za smještaj
tereta ili priključnim vozilom koje vuče traktor ili motokultivator ako
stoji u vozilu, sjedi na stranicama vozila, na nestabilnom teretu ili na
teretu koji prelazi visinu stranica vozila (članak 41);

19. vozač koji u prometu na cesti upravlja teretnim motornim vozilom
ili traktorom koje vuče priključno vozilo, kada se, uz odobrenje, u prostoru
za smještaj tereta prevozi više od pet osoba, ako nije tri godine upravljao
takvim vozilom (članak 42.);

20. vlasnik odnosno korisnik ili druga osoba koja na magistralnoj cesti
goni stoku ili vodi vezana više od dva grla stoke ili dva grla stoke ne
vodi krajnjom desnom stranom kolnika (članak 44.);

Ako je prekršajem iz stavka 1. ovoga članka uzrokovana neposredna opasnost
za druge sudionike u prometu ili prometna nezgoda, učinioca će se kazniti
novčanom kaznom od 200 do 400 dinara.

Članak 157.

Novčanom kaznom od 50 dinara kaznit će se na licu mjesta za prekršaj:

1. vozač bicikla, bicikla s motorom. tricikla i tricikla s motorom ili
motocikla koji prevozi predmete šire od 50 cm sa svake strane vozila kao
i vozač bicikla i bicikla s motorom koji na prikolici prevozi predmete
šire od 80 cm (članak 16) ;

2. vozač koji u prometu na cesti nema kod sebe odobrenje za prijevoz
osoba teretnim motornim vozilom odnosno priključnim vozilom koje vuče traktor
ili to odobrenjene pokaže na zahtjev ovlaštene službene osobe (članak 37.
stavak 2);

3. vozač koji nema uza se potvrdu o preventivnom tehničkom pregledu
ili je ne pokaže na zahtjev ovlaštene osobe (članak 102. stavak 4);

4. vozač traktora, radnog stroja ili motokultivatora koji u prometu
na cesti nema kod sebe odgovarajuču vozačku ispravu i potvrdu o registraciji
ili te isprave ne pokaže na zahtjev ovlaštene službene osobe (članak 76.
i članak 132. stavak 5);

Ako je prekršajem iz stavka 1. točka 1. ovoga članka uzrokovana neposredna
opasnost za druge sudionike u prometu ili prometna nezgoda, učinioca će
se kazniti novčanom kaznom od 100 do 200 dinara.

Članak 158.

Za prekršaje propisane u članku 160, 161. i 162. ovoga zakona, ovlaštene
službene osobe mogu na licu mjesta naplatiti novčane kazne od osoba koje
se zateknu u izvršenju prekršaja.

Ovlaštena službena osoba može pozvati učinioca prekršaja na prometnu
poduku.

XI. PRELAZ.NE I ZAVRŠNE ODREDBE

Članak l59.

Pravne osobe koje se bave osposobljavanjem kandidata za vozače vozila
dužne su uskladiti organizaciju i djelatnost s odredbama ovoga zakona u
roku godine dana od dana stupanja na snagu provedbenih propisa koje će
donijeti na temelju članka 70. Zakona o sigurnosti prometa na cestama ("Narodne
novi:ne", br. 20/90).

Pravne osobe iz stavka 1. ovoga članka koje ne ispune propisane uvjete
za osposobljavanje osoba za vozače vozila prestaju s radom u roku iz stavka
1. ovoga članka.

Čllanak 160.

Vozački ispit prema članku 62. i 63. Zakona o sigurnosti prometa na
cestama ("Narodne novine", br. 20/90) počet će se provoditi u
roku od 60 dana od stupanja na snagu provedbenih propisa iz članka 70.
toga zakona.

Općinski organ uprave odnosno gradske zajednice općina dužan je imenovati
komisiju za provođenje vozačkog ispita u roku iz stavka 1. ovoga članka.

Članak 161.

Radnici koji su prije stupanja na snagu Zakona o sigurnosti prometa
na cestama ("Narodne novine", br. 20/90) položili ispit za kontrolore
i stekli najmanje peti (V) stupanj stručne spreme, mogu obavljati poslove
tehničkih pregleda vozila.

Članak 162.

Obrasce, registre, registarske i druge pločice u vezi s vozačkim ispravama,
registrtacijom i produženjem registracije vozila izrađuje Ministiarstvo
unutarnjih poslova ili organizacija koju ono za to ovlasti.

Cijene obrazaca, registara, registarskih i drugih pločica iz stavka
1. ovoga članka odreduje Ministarstvo unutarnjih postova.

Obrasce i registre koji se koriste za obavljanje tehničkih pregleda,
registracije i produženja registracije vozila i druge poslove koji se obavljaju
u stanicama za tehnički pregled vozila i stanicama za preventivne tehničke
preglede vozila propisuje i izraduje Ministarstvo unutarnjih poslova a
može izrađivati i stručna organizacija.

Članak 163.

Organi ovlašteni Zakonom o sigurnosti prometa na cestama ("Narodne
novine" br. 20/90) za donošenje propisa donijet će ih u roku šest
mjeseci od dana stupanja na snagu toga zakona.

Vlada republike Hrvatske odredit će stručnu organizaciju iz članka 100.
ovoga zakona u roku 60 dana od dana stupanja na snagu ovoga zakona.

Članak 164.

Propise iz članka 59. stavka 3, 64. stavka 4, 65 stavka 2. i 66. stavka
2. ovoga zakona nadležni ministar donijet ee u roku od 60 dana od stupanja
na snagu Zakona o izmjenama i dopunama Zakona o sigurnosti prometa na cestama
("Narodne novine", br. 9/91).

Članak 165.

Republički organi uprave koji su ovim zakonom ovlašteni za donošenje
provedbenih propisa, ovlašćuju se da u njima mogu propisati i prekršaje
te odrediti novčane kazne za te prekršaje.

Članak 166.

Do stupanja na snagu propisa predviđenih u članku 72, 83, 94. 97,123,131.
i 137. ovoga zakona, osim onih odredbi koje su suprotne odredbama ovoga
zakona i drugim propisima. ostaju na snazi:

l. Pravilnik o registraciji vozila ("Narodne novine", br.
46/84);

2. Pravilnik o vozačkim dozvolama ("Narodne novine", br. 55/76);

3. Pravilnik o obrascu dozvole za vozača instruktora i načinu vođenja
evidencije o izdanim dozvolama ("Narodne novine", br. 55/76);

4. Pravilnik o tehničkim pregledima vozila ("Narodne novine",
br. 7/77);

5. Pravilnik o registraciji vozila organa unutarnjih poslova ("Narodne
novine", br. 23/77);

6. Naredba o ograničenju prometa na cestama ("Narodne novine",
br. 6/77, 4/85 i 23/89);

7. Naredba o prometu vozila na motorni pogon i priključnih vozila na
cestama u zimskim uvjetima ("Narodne novine", br. 6/77, 4/85
i 53/89);

8. Pravilnik o načinu i postupku vađenja krvi i uzimanja mokraće za
analizu radi utvrđivanja koncentracije alkohola kod vozača i drugih sudionika
u prometu ("Narodne novine", br. 26/77);

9. Pravilnik o osposobljavanju, uniformi i oznakama pripadnika omladinskih
i školskih prometnih jedinica "Narodne novine", br 12/80);

10. Pravilnik o osposobljavanju osoba za vozače vozila na motorni pogon
("Narodne novine", br. 41/85);

11 Pravilnik o zdravstvenim pregledima o duševnoj i tjelesnoj sposobnosti
za upravljanje vozilima na motorni pogon ("Narodne novine", br.
30/77);

12. Pravilnik o poučavanju i provjeravanje stručne osposobljenosti vozača
cestovnih motornih vozila ("Narodne novine", br. 14/83);

13. Pravilnik o preventivnim tehničkim pregledima vozila ("Narodne
novine", br. 14/83)

Pročišćeni tekst, NN 20/1991-630
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)